Συνέντευξη στο ραδιόφωνο του "CITY 99,5" και στους δημοσιογράφους κ. Παπαχρήστο και κα Κεχαγιά | Φεβρωνία Πατριανάκου - www.patrianakou.gr\nΔημοσιογράφος: Να καλημερίσουμε την κα Φεβρωνία Πατριανάκου η οποία ήταν υπεύθυνη Πολιτικού Σχεδιασμού μέχρι πρότινος και τώρα κυνηγάει το σταυρό ή θα αρχίσει να κυνηγάει το σταυρό στα ψηφοδέλτια της ΝΔ εγκαταλείποντας το Επικρατείας. Σωστά;\nΦ. Πατριανάκου: Καλημέρα. Εξακολουθώ να είμαι υπεύθυνη στον Πολιτικό Σχεδιασμό της ΝΔ.\nΔημοσιογράφος: Κάτι μου είπαν πάντως ότι προσπάθησαν να σας κοντύνουν λίγο από το κόμμα σας. Δηλαδή με το πρόσχημα των εκλογών…\nΔύσκολο αυτό γιατί η κα Πατριανάκου έχει παράστημα…\nΜε το πρόσχημα των εκλογών δηλαδή ότι έχουν φέρει γύρω και πάνω από σας διάφορους συντρόφους σας.\nΦ. Πατριανάκου: Όλοι δίνουμε μία μάχη. Δίνουμε μία μάχη για την νίκη από οποιαδήποτε θέση μας τάξει το κόμμα, τα αρμόδια όργανα και κυρίως ο Πρόεδρος. Το ίδιο θα κάνω κι εγώ.\nΔημοσιογράφος: Μπράβο κα Πατριανάκου. Θέλω να σας ρωτήσω επειδή για έναν υποψήφιο ο οποίος κατέρχεται για πρώτη φορά με σταυρό το πράγμα έχει μία δυσκολία. Εσείς πώς τα βρήκατε εκεί στη Λακωνία που πήγατε; Είχατε φτιάξει πυρήνες;\nΦ. Πατριανάκου: Δεν έχω. Είναι η πατρίδα μου και μέχρι τώρα η επαφή που έχω είναι αυτή που έχει ο καθένας μας με την πατρίδα του αλλά και ως υπεύθυνη Πολιτικού Σχεδιασμού. Όταν θα ανακοινωθούν τα ψηφοδέλτια θα είμαι κι εγώ υποψήφια μαζί με όλους τους άλλους συναδέλφους μου οι οποίοι θα δώσουν τη μάχη από όποιο πόστο είπαμε τους τάξει η παράταξή μας. Δίνουμε μία δύσκολη μάχη, ελπίζουμε ότι θα την κερδίσουμε. Δεν είναι μάχη απλή. Είναι μία κρίσιμη εθνική μάχη. Τα αποτελέσματά της θα κρίνουν πολλά γιατί το διακύβευμα είναι πολύ μεγαλύτερο από αυτό το οποίο είχαν άλλες εκλογικές μάχες. Εδώ αναμετρώνται πολιτικές, εδώ επενδύουμε σε ένα διαφορετικό αύριο. Ένα διαφορετικό αύριο το οποίο όμως στηρίζεται σε ατζέντα την οποία εμείς βάλαμε. Είναι η αναγκαία ατζέντα. Είναι συγκεκριμένη, έχει προοπτική. Μιλάμε τη γλώσσα της αλήθειας και για πρώτη φορά στο προεκλογικό πολιτικό σκηνικό είμαστε τελείως διαφορετικοί στον πολιτικό λόγο από αυτόν που έχουν συνηθίσει οι Έλληνες. Δεν υπάρχουν παροχολογίες, όπως θα έχετε προσέξει από την πλευρά της Κυβέρνησης. Υπάρχει η γλώσσα της αλήθειας.\nΔημοσιογράφος: Γιατί αυτή τη γλώσσα κα Πατριανάκου δεν την είχατε χρησιμοποιήσει το 2007; Γιατί δεν μας είπατε την αλήθεια δηλαδή για το τί κατάσταση υπήρχε στην Οικονομία, γιατί εσείς είχατε διαμορφώσει αυτή την κατάσταση. Απλώς η διεθνής κρίση ήρθε να επιτείνει το πρόβλημα. Όχι ότι δεν υπήρχε.\nΦ. Πατριανάκου: Από την πρώτη στιγμή που παραλάβαμε την διακυβέρνηση της χώρας, τα δημοσιονομικά ελλείμματα, το υπέρογκο δημόσιο χρέος και η υψηλή ανεργία ήταν μία πραγματικότητα, την οποία γνωρίζαμε και αποφασίσαμε να την διαχειριστούμε με συγκεκριμένο τρόπο. Η πολιτική μας πέρασε διάφορες φάσεις διότι ο στόχος μας ήταν να εκσυγχρονίσουμε τη χώρα, να επιτύχουμε την ανάπτυξή της, να αυξήσουμε τις επενδύσεις, να δημιουργήσουμε μία άλλη ποιοτικά αντίληψη αλλά ταυτόχρονα όμως να επενδύσουμε και στο κοινωνικό κράτος.\nΔημοσιογράφος: Κα Πατριανάκου αυτές είναι προθέσεις αλλά δεν κάνατε τίποτε όμως γιʼ αυτά.\nΦ. Πατριανάκου: Φυσικά και κάναμε.\nΔημοσιογράφος: Τίποτε δεν κάνατε.\nΦ. Πατριανάκου: Θα σας πω. Θα σας πω τι κάναμε.\nΔημοσιογράφος: Επιτύχατε δημοσιονομική εξυγίανση; Δεν την επιτύχατε. Επιτύχατε τα δέκα δισ. από την καταπολέμηση της σπατάλης; Τίποτε δεν επιτύχατε.\nΦ. Πατριανάκου: Κύριε Παπαχρήστο επιτρέψτε μου να σας πω τι πετύχαμε. Αυτό που πετύχαμε πρώτα απʼ όλα ήταν η στήριξη του κοινωνικού κράτους και το κόστος της ανάπτυξης να μην περάσει στους οικονομικά ασθενέστερους.\nΔημοσιογράφος: Στηρίξατε το κοινωνικό κράτος εσείς;\nΦ. Πατριανάκου: Βεβαίως.\nΦ. Πατριανάκου: Είμαστε η δεύτερη χώρα σε κοινωνικές δαπάνες ως ποσοστό του ΑΕΠ σε ολόκληρη την ευρωζώνη. Αυξήσαμε το κοινωνικό κράτος και τις κοινωνικές δαπάνες κατά 60%, δηλαδή περίπου 20 δισ. περισσότερα σε σχέση με αυτό που παραλάβαμε το 2004\nΔημοσιογράφος: Με συγχωρείτε πάρα πολύ αυξήσατε τις κοινωνικές δαπάνες εσείς;\nΔημοσιογράφος: Τότε δεν το επικοινωνήσατε σωστά στον ελληνικό λαό.\nΦ. Πατριανάκου: Αυτό είναι μία άλλη παράγραφος.\nΔημοσιογράφος: Γιατί ο ελληνικός λαός δεν τα βλέπει και γιατί δεν τα αισθάνεται στην καθημερινότητά του;\nΣτην καθημερινότητά του αισθάνεται τα νοσοκομεία ας πούμε.\nΦ. Πατριανάκου: Οι ερωτήσεις που θα μου θέτετε να είναι ερωτήσεις και όχι τοποθετήσεις. Οι ερωτήσεις λοιπόν θέλουν πάντα απαντήσεις.\nΔημοσιογράφος: Κυρία Πατριανάκου τώρα μας προσβάλλετε. Ποια είναι η τοποθέτηση;\nΦ. Πατριανάκου: Θα σας πω. Προεξοφλείτε κάποια πράγματα. Η κατάσταση σήμερα είναι δύσκολη. Και είναι δύσκολη διότι μία χώρα με παθογένειες δεν μπορούσε βεβαίως όπως καταλαβαίνετε σε τρία χρόνια να λύσει τα προβλήματα που δημιουργήθηκαν σε είκοσι.\nΔημοσιογράφος: Σε πεντέμισι χρόνια σας θυμίζω.\nΦ. Πατριανάκου: Όχι. Τα τρία χρόνια λέω. Είμαι σαφής. Διότι σε αυτά ακολουθούσαμε τη τακτική της ήπιας προσαρμογής. Μία τακτική που ο στόχος της ήταν πολύ συγκεκριμένος. Μετά ξεκίνησε μία περίοδος , άρχισε η παγκόσμια πετρελαϊκή κρίση, ο υψηλός πληθωρισμός και η τρομακτική αύξηση στις τιμές των πρώτων υλών, με αποτέλεσμα να αρχίσει αυτό να έχει επίδραση σε συγκεκριμένους παράγοντες της ελληνικής οικονομίας. Όταν η διεθνής κρίση βρήκε τη χώρα…\nΔημοσιογράφος: Κα Πατριανάκου τι σχέση έχουν αυτά που μας λέτε με το γεγονός ότι η χώρα δανείστηκε μέσα σε επτά μήνες 60 δισ., όσα δεν είχε δανειστεί τα προηγούμενα χρόνια.\nΦ. Πατριανάκου: Να σας θυμίσω ότι εν μέσω διεθνούς οικονομικής κρίσης έβγαινε η αξιωματική αντιπολίτευση και έλεγε ότι η χώρα καταρρέει και θα προσφύγει στο Διεθνές Νομισματικό Ταμείο γιατί δεν θα βρίσκει να δανειστεί. Λοιπόν ο δανεισμός…\nΔημοσιογράφος: Είναι επιτυχία ότι βρήκαμε να δανειστούμε λοιπόν.\nΦ. Πατριανάκου: Ο δανεισμός είναι αναγκαία προϋπόθεση προκειμένου να υλοποιηθεί ο προϋπολογισμός. Με μία διαφορά. Είχαμε κατορθώσει το έλλειμμα της χώρας από το 7,5% του ΑΕΠ, πριν ξεσπάσει η κρίση να βρίσκεται στο 2,8%. Είχαμε κατορθώσει η ανεργία από το 11,3% και τους 560.000 ανέργους να έχει μειωθεί στο 7%...\nΔημοσιογράφος: Ναι, με λογιστικές αλχημείες, διότι η πραγματική ανεργία προφανώς δεν είναι αυτή.\nΦ. Πατριανάκου: Γιατί σήμερα είναι στο 9% λοιπόν; Γιατί μετά το ξέσπασμα της κρίσης βρέθηκε στο 9%; Με συνθήματα δεν γίνεται πολιτική. Με προπαγάνδα δεν γίνεται πολιτική. Έχουμε λοιπόν πραγματικά νούμερα. Νομίζω ότι το διακύβευμα σήμερα είναι να μπορέσουμε να ολοκληρώσουμε μία στρατηγική. Το ΠΑΣΟΚ με τη θέση του για την προεδρική εκλογή εκβίασε εκλογές δύο χρόνια νωρίτερα. Κατά συνέπεια δεν έχει αναπτυχθεί όλη η στρατηγική για να παραχθούν τα αποτελέσματά της στο τέλος της 4ετίας. Αυτό που σήμερα παρατηρούμε είναι ότι από την απέναντι μεριά αυτοί που εκβίασαν τις εκλογές δεν έχουν σχέδιο, δεν έχουν πρόγραμμα. Κάθε μέρα αναιρούν τις θέσεις που διατυπώνουν την προηγούμενη ημέρα. Υπάρχει ασάφεια, υπάρχει σύγχυση, επενδύουν στο λαϊκισμό και ταυτόχρονα βλέπουμε, με την εξέλιξη την οποία σήμερα άκουσα στο δελτίο σας- ο κ. Σημίτης με τις δηλώσεις του το δείχνει- ότι μαίνεται σκληρή εσωκομματική σύγκρουση στο ΠΑΣΟΚ, μαίνεται ένας πόλεμος και γνωρίζουν όλοι οι Έλληνες τι θα συμβεί στο ΠΑΣΟΚ όταν θα χάσουν.\nΔημοσιογράφος: Κα Πατριανάκου να έρθουμε και να μείνουμε στα οικονομικά. Ρωτάει ο ακροατής ο κ. Γιώργος τι αύξηση έκανε για τις κοινωνικές δαπάνες η κυβέρνησή σας, την ώρα που ο τετραπληγικός παίρνει κάθε μήνα επίδομα 225 ευρώ από την πρόνοια. Και είναι πολύ σωστό το ερώτημά του. Τί αύξηση λοιπόν έκανε για τις κοινωνικές δαπάνες, όπως υποστηρίζετε, η κυβέρνηση της ΝΔ τα τελευταία πεντέμισι χρόνια;\nΦ. Πατριανάκου: Είναι προφανές ότι ένα επίδομα 265 ευρώ δεν μπορεί να λύσει το βιοποριστικό πρόβλημα αλλά αυτά τα επιδόματα είναι συνήθως ενισχυτικά άλλων συντάξεων και άλλων επιδομάτων και αν θυμάμαι καλά εκεί έχει γίνει μία αύξηση της τάξεως 50%-60%. Αυτό το οποίο θα ήθελα να θυμίσω όμως στον κ. Γιώργο- γιατί καταλαβαίνω, και όλοι μας καταλαβαίνουμε ότι μπορεί να κάναμε αρκετά αλλά χρειάζεται να κάνουμε πολύ περισσότερα- είναι ότι ρυθμίσαμε μία σειρά ζητήματα που αφορούσαν το κοινωνικό κράτος. Μάλιστα έχουμε λάβει επιστολές από ΑΜΕΑ για όλα αυτά που έχουμε κάνει για τα άτομα με ειδικές ανάγκες. Έχουμε ενεργοποιήσει υπηρεσίες όπως της μεταφοράς τους, της στήριξής τους, της υγειονομικής τους περίθαλψης. Δώσαμε το επίδομα στις τρίτεκνες μάνες, αυξήσαμε το επίδομα ανεργίας, το φθάσαμε στο 55% του βασικού ημερομισθίου. Αυξήσαμε το ΕΚΑΣ. Τώρα με νομοθετική ρύθμιση επεκτείνεται σε 60.000 συνταξιούχους περαιτέρω. Ρυθμίσαμε το θέμα με τα πανωτόκια που έκαιγε μια ολόκληρη κοινωνία. Το ΛΑΦΚΑ. Διπλασιάσαμε τις αγροτικές συντάξεις. Δίνουμε άτοκα δάνεια σε πολύτεκνες οικογένειες. Δώσαμε το επίδομα κοινωνικής συνοχής. Ενεργοποιήσαμε το Ταμείο κατά της φτώχειας. Επενδύουμε στο Ασφαλιστικό στο κεφάλαιο αλληλεγγύης γενεών. Κάναμε μία σειρά πράξεις και ενέργειες οι οποίες κύριο και αποκλειστικό στόχο είχαν τη στήριξη των οικονομικά ασθενέστερων. Μέσα στα πλαίσια των δυνατοτήτων ενός κράτους που παρήγαγε τρομακτικά ελλείμματα και ήταν υποθηκευμένο λόγω του τεράστιου δημόσιου χρέους. Και σας είπα ότι είχαμε περιθώριο βελτίωσης αυτών των μεγεθών. Το πρόβλημα και το ζητούμενο σε αυτή την υπόθεση είναι...\nΔημοσιογράφος: Τότε γιατί είναι αντιφατικά τα μηνύματα της κοινωνίας; Δηλαδή κάνατε τόσα πολλά, όπως μας τα απαριθμήσατε και η κοινωνία λέει δεν εμπιστεύομαι πια την κυβέρνηση του κ. Καραμανλή. Γιατί;\nΦ. Πατριανάκου: Εγώ το ερώτημα που θέτω πρώτα απʼ όλα είναι αν αυτά είναι πραγματικά. Προφανώς για να σας τα λέω είναι πραγματικά και δεν δέχονται αμφισβήτηση. Αυτό όμως...\nΔημοσιογράφος: Δεν μπορώ να τα αμφισβητήσω γιατί δεν έχω άμεση γνώση.\nΦ. Πατριανάκου: Αυτό ακόμη που μπορώ να σας πω είναι ότι ασκήσαμε μία συστηματική φορολογική πολιτική που ακόμη και σήμερα και φέτος που μιλάμε είχαμε μειωμένους φορολογικούς συντελεστής σε σχέση με τις προηγούμενες χρονιές. Έχουμε μειώσει τον κεντρικό φορολογικό συντελεστή πάρα πολλές μονάδες και κάθε χρόνο κάναμε βελτίωση. Αυτά όλα είναι προεξοφλημένα από τους πολίτες. Οι πολίτες λοιπόν τι ζητάνε από εμάς; Ζητάνε γρηγορότερα βήματα, τολμηρές αλλαγές και μεταρρυθμίσεις και πιστεύουν ότι η ατζέντα που πρέπει να ακολουθήσουμε για την επόμενη 2ετία πρέπει να είναι πολύ συγκεκριμένη και να μην στηρίζεται στην παροχολογία. Να μην στηρίζεται στις αλόγιστες δαπάνες. Πρέπει να στηριχθεί στο νοικοκύρεμα του κράτους και σε μια άλλη ανάπτυξη.\nΔημοσιογράφος: Οι ακροατές λένε ότι πρέπει πια να σταματήσει η φοροεπιδρομή, γιατί εκτός από αυτά που εσείς μας απαριθμήσατε ότι κάνατε να σας θυμίσω την έκτακτη εισφορά, το ΕΤΑΚ, στο φόρο ακίνητης περιουσίας, όλα αυτά\nΦ. Πατριανάκου: Την έκτακτη εισφορά να σας τη θυμίσω, γιατί έχει πολύ μεγάλη σημασία και δείχνει τους άξονες πολιτικής σε αυτό που σας έλεγα προηγουμένως. Η έκτακτη εισφορά λοιπόν αφορούσε 128.000 συμπολίτες μας. Καταλαβαίνω ότι αυτό δεν ήταν ένα ευχάριστο μέτρο...\nΔημοσιογράφος: Λίγοι είναι;\nΦ. Πατριανάκου: Βεβαίως. Σε σχέση με τα 8 εκατ. φορολογούμενους οι οποίοι όχι μόνο δεν πλήρωσαν αλλά αντίθετα είχαν μείωση των φορολογικών συντελεστών. Βεβαίως ήταν στα πλαίσια αναδιανομής. 128.000 συμπολίτες μας πλήρωσαν έκτακτη εισφορά και 1.670.000 συνταξιούχοι πήραν το επίδομα οικονομικής βοήθειας 300 έως 500 ευρώ. Επίσης 215.000 δημόσιοι υπάλληλοι...\nΔημοσιογράφος: Και τι σύνταξη παίρνουν η συγκεκριμένη κατηγορία συνταξιούχων;\nΦ. Πατριανάκου: Οι συνταξιούχοι αυτοί, είναι οι συνταξιούχοι του δημοσίου οι οποίοι πήραν αυτό το επίδομα που σας λέω το οποίο ήταν πολλαπλάσιο του πληθωρισμού.\nΔημοσιογράφος: Εγώ λοιπόν σας λέω ότι αυτό το επίδομα δεν το χρειάζονταν τόσο και μόνο αν θέλετε για να μην τους αδικήσουμε οι συνταξιούχοι του δημοσίου...\nΦ. Πατριανάκου: Μην το λέμε αυτό. Η αντιπολίτευση όταν λήφθηκε το συγκεκριμένο μέτρο, όσο αφορά το επίδομα δεν άρθρωσε λέξη, διότι στους συνταξιούχους ήταν πολλαπλάσιο αυτού που θα έπαιρναν εάν έπαιρναν την τιμαριθμική αναπροσαρμογή στη σύνταξή τους. Άρα λοιπόν εδώ έχουμε μία στρατηγική ενίσχυσης των οικονομικά ασθενέστερων.\nΕκείνο που θέλω εγώ είναι όλοι οι πολίτες να δουν ότι τους υποσχόμαστε μία σοβαρή συγκροτημένη και ασφαλή στρατηγική ώστε σε δύο χρόνια να έχουμε μία διαφορετική Ελλάδα.\nΔημοσιογράφος: Σας ευχαριστώ θερμά για τη συμμετοχή και σας εύχομαι προσωπικά καλή επιτυχία και ότι επιθυμείτε για το κόμμα σας.\nΦ. Πατριανάκου: Σας ευχαριστώ και στο σταθμό σας εύχομαι καλή επιτυχία για το ξεκίνημα.


Αυτές είναι οι καλύτερες διαδρομές για πεζοπορία στην Αίγινα - ΔΙΑΚΟΠΕΣ - diakopes.gr\nΜια μονοήμερη, έστω, απόδραση αυτόν τον χειμώνα στην Αίγινα είναι βέβαιο πως θα σας αναζωογονήσει.\nΜαρία Χατζηπέτρου 10 Φεβρουαρίου 2022\nΤα πολλά, σηματοδοτημένα και εύκολα μονοπάτια που προσφέρονται για πεζοπορία στο νησί, καθιστούν την Αίγινα ιδανικό προορισμό ακόμα και για μια χειμερινή περιπέτεια.\nΑπό 40 λεπτά έως και 6-7 ώρες διαδρομής, είναι βέβαιο πως θα βρείτε το μονοπάτι που ταιριάζει στη φυσική σας κατάσταση. Από τον Αρχαίο Ελαιώνα και το Μοναστήρι Χρυσολεόντισσας μέχρι το ατελείωτο δάσος γεμάτο με πεύκα που βρίσκεται στο βορειοδυτικό τμήμα της Αίγινας, αν επιλέξετε να πεζοπορήσετε στο νησί είναι βέβαιο πως θα έχετε επιλέξει τον καλύτερο τρόπο για να τη γνωρίσετε.\nΣτην Αίγινα και το χειμώνα: Οι λόγοι που θα την αγαπήσετε\nΑυτή τη διάσταση της Αίγινας αναδεικνύει και το πρόγραμμα «Μονοπάτια Πολιτισμού», το οποίο υλοποιεί τη σηματοδότηση μιας σειράς διαδρομών, προσφέροντας στον κάτοικο και τον επισκέπτη της Αίγινας την ευκαιρία να ανακαλύψει και να προστατεύσει το πανέμορφο τοπίο με την παρθένα φύση, τα μοναδικά προϊόντα και την πλούσια ιστορική κληρονομιά του νησιού.\nΗ απόσταση αυτής της διαδρομής είναι 8,8 χλμ και είναι κυκλική. Θα περάσετε από τα παραδοσιακά χωριά Ανιτσαίου – Βλάχηδες – Σφεντούρι – Αχλάδα – Ανάληψη (Προφ. Ηλίας) – Ταξιάρχες – Ανιτσαίουο.\nΕίναι μια πολύ μικρότερη διαδρομή απόστασης 3 χλμ και είναι ιδιαίτερα εύκολη. Σε αυτή τη διαδρομή θα δείτε το πέτρινο Αλώνι, τα δρακόσπιτα και τις αιωνόβιες ελιές.\nΜη ξεχάσετε τα local product: Οι αποσκευές σας μετά την Αίγινα σίγουρα θα είναι γεμάτες! Ο φυσικός πλούτος του νησιού είναι μεγάλος και γι’ αυτό κάντε χώρο από τώρα στις βαλίτσες σας. Δεν υπάρχει μέρος ειδικά στην Ελλάδα που να μη γνωρίζει για το ξακουστό αιγινήτικο φιστίκι. Μπορείτε να το δοκιμάσετε σε όλες τις μορφές του: φρέσκο ή αποξηραμένο, αλατισμένο ή ανάλατο, σε παστέλι, σε γλυκό του κουταλιού, μπισκότα, φιστικόπιτα, παγωτό ή σε μαντολάτο. Από τις μοντέρνες εκδοχές αυτό όμως που θα σας αφήσει άφωνους είναι η πραλίνα με 100% φιστίκι.\nΗ συγκεκριμένη διαδρομή είναι 5,8 χλμ και είναι κυκλική, καθώς περνά από: Μαραθώνα – Καπότηδες – Παχειά Ράχη – Αρχαίο Ελαιώνα – Μαραθώνα.\nΠρόκειται για μια μικρή διαδρομή 2,5 χλμ κατά την οποία θα έχετε την ευκαιρία να δείτε τον αρχαίο Ναό αλλά και το αρχαιολογικό μουσείο.\nΣε αυτή τη διαδρομή θα περπατήσετε για 5,8 χλμ και θα περάσετε από: Σκοτεινή – Τζίκηδες – Μονή Παναγίας Χρυσολεόντισσας. Σε αυτή τη διαδρομή θα δείτε το ρέμα της Σκοτεινής και φυσικά θα απολαύσετε την θέα προς τον δυτικό Σαρωνικό αλλά και την Μονή της Παναγίας Χρυσολεόντισσας.\nΜπορείτε να βρείτε περισσότερες λεπτομέρειες για τα μονοπάτια καθώς και τον απαραίτητο χάρτη, στην ιστοσελίδα του Δήμου Αίγινας.\n5 ατμοσφαιρικά wine bars για την ημέρα του Αγίου Βαλεντίνου\nΧειμώνας στην Ήπειρο: Οδηγός για όσους δεν ανακάλυψαν ακόμη τη μαγεία της


Μποναμάς 100.000 ευρώ για Αγρινιώτη στο “ΣΚΡΑΤΣ” | AgrinioNews\nΑυτά θα είναι Χριστούγεννα! Κάποιος είχε μεγάλη ρέντα απόψε στο Αγρίνιο! Πριν από λίγη ώρα σε πρακτορείο του ΟΠΑΠ στον Άγιο Κωνσταντίνο (σε… κομβικό σημείο) ένας συμπολίτης μας με δύο ευρώ έξυσε ένα στιγμιαίο λαχείο “ΣΚΡΑΤΣ”, κέρδισε το παιχνίδι και είδε να αποκαλύπτεται το νούμερο των… 100 χιλιάδων ευρώ!\nΑκολούθησαν οι αναμενόμενοι πανηγυρισμοί και έπεται ακόμη καλύτερη συνέχεια μέσα στις γιορτές-κι όχι μόνο-, ασφαλώς. Οι περισσότεροι μακάριζαν τον τυχερό των ημερών ενώ δεν ήταν λίγοι εκείνοι που αναρωτήθηκαν τι…όνειρο να είχε δει!\nΠάντως η ευρύτερη περιοχή δεν τα πάει κι άσχημα σε επιτυχίες στα παιχνίδια αριθμών τα τελευταία χρόνια. Σε κάθε περίπτωση πρέπει να πει και το agrinionews.gr ένα “καλοφάγωτα” και να αναρωτηθεί και η στήλη, μαζί με όσους διαβάζουν αυτές τις γραμμές, τι θα έκανε τέτοιες μέρες αν με ένα ευρώ έπεφτε πάνω σε 100 χιλιάρικα!\nΚαλά Χριστούγεννα και πάντα τέτοια στην πόλη και όλο τον κόσμο!\nΠροηγούμενο: Στόλισαν το χριστουγεννιάτικο δέντρο έξω από το γήπεδο του Παναιτωλικού (φωτο)\nΕπόμενο: Στήριξε τη “Φλόγα” στο Αγρίνιο το Κέντρο Ξένων Γλωσσών Σύγχρονο\n26/12/2018 at 1:18 ΜΜ


Στην Ογκολογική Μονάδα Παίδων "Μαριάννα Β. Βαρδινογιάννη – Ελπίδα" η ΠτΔ - The New Hellenic Times\nΣτην Ογκολογική Μονάδα Παίδων “Μαριάννα Β. Βαρδινογιάννη – Ελπίδα” η ΠτΔ\nΤην κυρία Σακελλαροπούλου υποδέχθηκαν η πρόεδρος του σωματείου «ΕΛΠΙΔΑ – Σύλλογος Φίλων Παιδιών με καρκίνο» Μαριάννα Β. Βαρδινογιάννη και ο Διοικητής των Νοσοκομείων Παίδων\n«Ξεκινώντας σήμερα να επισκεφθώ την Ογκολογική Μονάδα Παίδων «Μαριάννα Βαρδινογιάννη-Ελπίδα», ήξερα ότι θα μπω στο πεδίο της μάχης.\nΜιας μάχης για τα παιδιά και τους γονείς τους, για τους γιατρούς και τους νοσηλευτές, που δοκιμάζει σκληρά την ανθρώπινη αντοχή. Αλλά και μιας μάχης νικηφόρας.\nΚάθε νίκη, εδώ, απέναντι στον αόρατο εχθρό είναι μια λαμπερή ακτίδα φωτός.\nΜας θυμίζει ότι ο πόλεμος ενάντια στον καρκίνο μπορεί να κερδηθεί.\nΌτι οι όλες σχεδόν οι μορφές παιδικού καρκίνου μπορούν να ξεπεραστούν μέσω της έγκαιρης διάγνωσης και αντιμετώπισης.\nΌτι υπάρχει ελπίδα. Μια ελπίδα που γίνεται βεβαιότητα στα πρόσωπα των αποθεραπευμένων παιδιών.\nΣτον αγώνα αυτό, πρωτοπορεί ο σύλλογος «ΕΛΠΙΔΑ».\nΦροντίζει τα παιδιά, αλλά και τις οικογένειές τους. Εφαρμόζει πρωτοποριακές εξατομικευμένες θεραπείες, οργανώνει τον πρότυπο Ξενώνα του και στηρίζει τους φιλοξενούμενους με τη συνδρομή κοινωνικών λειτουργών και ψυχολόγων.\nΘέλω από καρδιάς να συγχαρώ την κυρία Μαριάννα Βαρδινογιάννη και τους συνεργάτες της για τη δωρεά ψυχής στα παιδιά και τους γονείς τους.\nΗ προσφορά τους, η πίστη και η αγάπη τους, μας φέρνουν καθημερινά ένα βήμα πιο κοντά στο θαύμα της ίασης».\nΒαρδινογιάννη: Η ΠτΔ στο πλευρό των παιδιών μας\nΑπό την πλευρά της, η κυρία Μαριάννα Β. Βαρδινογιάννη δήλωσε ότι «αποτελεί πολύ μεγάλη τιμή και συγκίνηση το γεγονός πως τη σημερινή Παγκόσμια Ημέρα κατά του Παιδικού καρκίνου, η Πρόεδρος της Δημοκρατίας βρίσκεται στο πλευρό των παιδιών μας.\nΗ συμπαράστασή της είναι ανεκτίμητη και μάς δίνει δύναμη να συνεχίσουμε τον αγώνα μας.\nΤο μήνυμά μας για τη σημερινή ημέρα έρχεται από τους μικρούς μας ήρωες, τα παιδιά: ότι ο καρκίνος μπορεί και πρέπει να νικηθεί!»


Αιώνια Ελληνική Πίστη: ΕΑΝ ΥΠΗΡΧΕ ΕΘΝΙΚΟ ΚΡΑΤΟΣ....\nΗ οικονομική κρίση που κτύπησε την πατρίδα μας ήταν επικών διαστάσεων. Τι έπρεπε να γίνει λοιπόν; Όχι φυσικά η κρίση ευκαιρία για τους λίγους έχοντες και κατέχοντες, όπως έλεγε και ο Γιωργάκης. Πρώτα – πρώτα ανελέητος και καθημερινός πόλεμος στη φοροδιαφυγή και φορο-αποφυγή. Ολοκληρωτικός πόλεμος με την διαπλεκόμενη ολιγαρχία του πλούτου, που επί σειρά δεκαετιών λυμαίνεται τα θησαυροφυλάκια τους κράτους. Καταδίωξη μέχρι τέλους όλων εκείνων των ληστών, πολιτικών και πολιτών, που τα ονόματα τους βρίσκονται στις περιβόητες λίστες, οι οποίες είναι και αρκετές. Ανασυγκρότηση εκ βάθρων της κρατικής μηχανής και στροφή στην πρωτογενή παραγωγή, γεωργία, κτηνοτροφία, αλιεία. Προστασία κάθε μικρής ή μεγάλης παραγωγικής μονάδας. Όλα αυτά και άλλα πολλά. Τα επισημαίνουν επίσης μέσα από τις στήλες των εφημερίδων τους, καθημερινά ξένοι αρθρογράφοι. Εδώ οι δικοί μας, το μόνο που ξέρουν καλά να κάνουν είναι, να παραμυθιάζουν τον λαό με τα κατορθώματα της εκάστοτε πολιτικής εξουσίας. Αλλά και ο ίδιος ο Σόϊμπλε που γνωρίζει πάρα πολύ καλά τι συμβαίνει, επεσήμανε ότι, «πρέπει και οι πλούσιοι να συνεισφέρουν στην κρίση». Οι πρωθυπουργοί μας και οι κυβερνήσεις τους, που πολλές φορές θυμίζουν παιδική χαρά, έριξαν την φτωχολογιά στο βάραθρο προκειμένου η εγχώρια ελίτ του πλούτου να αύξηση τα κέρδη της από την κρίση. Ακόμη και αυτή η Λανγκάρντ δήλωνε ότι, «όταν είπα ότι πρέπει να φορολογηθούν και οι πλούσιοι, δέχτηκα απειλητικά τηλεφωνήματα». Ο Σαμαράς εκλέχτηκε από τον λαό προκειμένου να πραγματοποιήσει όλα τα παραπάνω αλλά και να δημιουργήσει κατά δήλωση του, την «Νέα Ελλάδα». Συνεταιρίστηκε με το ΠΑΣΟΚ και τον φλύαρο συνταγματολόγο, προκειμένου να έχει την πλειοψηφία στην βουλή. Ειπώθηκε ότι ο λαός δεν ήθελε πλέον μονοκομματικές κυβερνήσεις και δυστυχώς, με αυτήν την συγκυβέρνηση προκόψαμε όπως και με την σημερινή. Τα δύο συναιτεράκια, αντί να κυβερνήσουν, απλά έκαναν διαχείριση εξουσίας. Και γιατί αυτό; Διότι προφανώς υπήρχαν δίαυλοι επικοινωνίας με τους διαπλεκόμενους. Οι σύγχρονοι κοτζαμπάσηδες και το πολιτικό προσωπικό της ΝΔ και ΠΑΣΟΚ είναι σταυραδερφοί. Διαφορετικά πως μπορεί να εξηγηθεί το γεγονός ότι επί τέσσερα χρόνια οι λίστες Λανγκάρντ, Λουξεμβούργου κλπ, παρέμειναν στα αζήτητα; Φυσικά θα περιμένουμε, να δούμε πως θα αξιοποιήσει αυτές τις λίστες η νέα κυβέρνηση ΣΥΡΙΖΑ, που αυτοαποκαλείται, κυβέρνηση εθνικής και κοινωνικής σωτηρίας. Ο Υπουργός Επικρατείας Νικολούδης, αρμόδιος για την καταπολέμηση της διαφθοράς άλλα μας λέει. Σε απάντηση του στην βουλή για το συγκεκριμένο θέμα επεσήμανε ότι. ειδικά για την λίστα Λαγκάρντ «ο έλεγχος είναι εξαιρετικά δύσκολος δεδομένου ότι η Ελβετία αρνείται να δώσει πληροφορία». Επομένως άνθρακες ο θησαυρός. Κατάφερε το δημοκρατικό τόξο, οι εταίροι μας να μας χλευάζουν και να μας θεωρούν αφερέγγυους και αναξιόπιστους απατεώνες. Και ουδείς από τους δημοκράτες της πεντάρας δεν ντρέπεται, δεν επαναστατεί, αλλά λουφάζουν προκειμένου να έχουν για το πρόσωπο τους την έξωθεν καλή μαρτυρία. Στο δε εσωτερικό ο λαό ζει καθημερινά κάτω από την σπάθα της πτώχευσης και της μετατροπής της χώρας σε Βενεζουέλα. «Ουαί υμίν γραμματείς και φαρισαίοι υποκριτές». Πρέπει λοιπόν με κάθε θυσία να γίνουν μεταρρυθμίσεις και αυτό όχι επειδή μας το επιβάλλουν οι ξένοι, αλλά για το δικό μας συμφέρον. Οι μεταρρυθμίσεις όμως που θα γίνουν θα πρέπει να ανακουφίσουν την κοινωνία, για να μπορεί να ελπίζει σε ένα καλύτερο μέλλον. Διότι οι μέχρι τώρα μεταρρυθμίσεις που γνωρίσαμε, ήταν συνεχείς οριζόντιες περικοπές σε μισθούς και συντάξεις, και γενικά ότι δημιουργούσε ύφεση και ανθρωπιστική κρίση....\nΕίναι σε θέση το δημοκρατικό τόξο να αναδιοργανώσει το κράτος και να φέρει οικονομική ευημερία στον λαό; Είναι σε θέση να φέρει την ανάπτυξη στην χώρα μέσω παραγωγικών επενδύσεων που θα ωφελούν τον λαό και την προώθηση της πρωτογενούς παραγωγής; Μπορεί να δώσει ισχυρά κίνητρα στους νέους ανθρώπους, προκειμένου να ασχοληθούν με την γεωργία κλπ, για να μη μεταναστεύουν στο εξωτερικό; Πιστεύουμε πως όχι. Η φροντίδα του είναι μόνο για την επιβίωση του σε συνεργασία με την διαπλοκή. Τα προβλήματα του λαού έρχονται σε δεύτερη μοίρα. Εμείς πιστεύουμε ότι μόνο με ένα κράτος εθνικό, ένα κράτος που θα είναι όλων των Ελλήνων πολιτών τότε και μόνο τότε, θα μπορέσει να έλθει ευημερία σε αυτόν τον τόπο. Στο εθνικό κράτος δεν υπάρχουν μνημόνια, τρόικα, ανεργία, φτώχια, συσσίτια, εξαθλίωση. Το κράτος πρέπει να είναι ο ίδιος ο λαός. Αυτοί που θα το κυβερνήσουν πρέπει να είναι εκτελεστές των θελήσεων του και όχι ξένων συμφερόντων, όπως συμβαίνει σήμερα. Όταν ένα κράτος είναι υπό οικονομική κατοχή, αυτό το κράτος είναι ξένο προς τους πολίτες. Το εθνικό κράτος πρώτα φροντίζει τους πολίτες του και μετά τις υποχρεώσεις του προς τρίτους. Έφτασε λοιπόν ο καιρός να ξυπνήσουμε και να αξιώσουμε το κράτος μας να γίνει επιτέλους ελληνικό και να σταματήσει να είναι αποικία χρέους..


Ζώδια: Προβλέψεις για σήμερα Πέμπτη 25 Νοεμβρίου 2021 - NewsLink\nΒάσια Παναγοπούλου για Άρη Σερβετάλη: ...\nΟι ιδέες σου είναι μεγάλες με τον Ερμή τώρα στον ηλιακό 9ο οίκο και είτε είναι πραγματοποιήσιμες είτε όχι, το σημαντικό είναι ότι νιώθεις έμπνευση και αφήνεις τις ιδέες σου να ρέουν. Επιδίωξε να είσαι υπομονετική με τον εαυτό σου και τους άλλους και προσπάθησε να αντιμετωπίσεις το κάθε πρόβλημα ή διαφωνία με ψυχραιμία. Ο ερωτικός σύντροφός σου κάνει ό,τι περνάει από το χέρι του για να περάσεις καλά. Εάν είσαι μόνη, επιδίωξε τη συντροφιά αγαπημένων σου προσώπων.\nΤο πλανητικό σκηνικό σου δίνει τη δυνατότητα να διευρύνεις τους ορίζοντές σου και ξυπνά την ανάγκη σου για επέκταση και αυτοβελτίωση. Μπορεί να σου δοθούν ευκαιρίες στα εργασιακά, να κάνεις και να μάθεις εντελώς νέα πράγματα και να ξεφύγεις από τα συνήθη όριά σου. Η επικοινωνία με τον ερωτικό σύντροφό σου βελτιώνεται σημαντικά και αυτό σας δίνει τη δυνατότητα να ανακαλύψετε ο ένας τις ανάγκες του άλλου. Εσύ που είσαι μόνη, η τύχη είναι με το μέρος σου καθώς και το πλανητικό σκηνικό σύμμαχός σου.\nΟι σημερινές ενέργειες ξυπνούν την ανάγκη σου για μια νέα προσέγγιση της οικείας ζωής και των συναισθημάτων σου. Η τύχη είναι με το μέρος σου και με μια ανασκόπηση των οικονομικών σου, αποκαλύπτεται ένα κέρδος που ενδεχομένως δεν γνώριζες. Νέα κίνητρα στα εργασιακά σου δίνουν την ευκαιρία να αναρριχηθείς προς την επιτυχία. Ο σύντροφός σου προσπαθεί να καλύψει όλες σου τις ανάγκες και να σε κάνει πραγματικά ευτυχισμένη.\nΗ σαγηνευτικότατη παρουσία σου κατακτά τους πάντες. Για αυτό εσύ που είσαι μόνη προσέγγισε το άτομο που σε ενδιαφέρει με τόλμη.\nΗ καλύτερη εκδοχή και πλευρά του εαυτού σου τείνει να λάμψει, καθώς βρίσκεσαι στα καλύτερά σου. Η ανεβασμένη σου αυτοπεποίθηση αλλά και η πίστη στις ικανότητές σου ενισχύονται ακόμα περισσότερο και φαίνεται να προσεγγίζεις ή να προσελκύεις καταστάσεις και ανθρώπους που ωφελούν την προσωπικά σου ανάπτυξη. Τα κίνητρα στα εργασιακά αυξάνουν τις προσδοκίες σου. Η σχέση με τον ερωτικό σύντροφό σου γίνεται ιδανική καθώς από την πλευρά του σου κάνει όλα τα χατίρια. Εσύ που είσαι μόνη, προετοιμάσου για μια ιδανική, νέα γνωριμία που καλύπτει όλες σου τις προϋποθέσεις.\nΣήμερα ένας ακόμα σπόρος καλλιεργείται για τα φιλόδοξα σχέδιά σου και μια έκρηξη αισιοδοξίας και εμπιστοσύνης στον εαυτό σου ενισχύει την προσπάθειά σου για αναβάθμιση της εργασίας, των υπηρεσιών που προσφέρεις, της υγείας και της καθημερινότητας σου. Ελκυστικές ευκαιρίες στα εργασιακά εκτινάσσουν τις φιλοδοξίες και τη δίψα σου για επιτυχία. Η σχέση με τον ερωτικό σύντροφό σου ανανεώνεται και σου εμπνέει πάθος, ρομαντισμό αλλά και ασφάλεια. Εσύ που είσαι μόνη, ένα ειδύλλιο μέσα από τον εργασιακό σου χώρο επαναφέρει την αυτοπεποίθηση και το κέφι σου.\nΟι σημερινές ενέργειες χρησιμεύουν σαν ένα κουμπί επαναφοράς ασφάλειας και σταθερότητας σε θέματα που σχετίζονται με την οικογένεια, την αγάπη, τον ρομαντισμό και την ψυχαγωγία. Είναι πιθανό να αισθάνεσαι πιο αισιόδοξη, παθιασμένη και δημιουργική στα εργασιακά από κάθε άλλη φορά. Τους ερχόμενους μήνες θα βρεθούν σίγουρα περισσότερες ευκαιρίες που θα αφυπνίσουν τα κρυμμένα ή και αδρανή ταλέντα σου. Εκπλήξεις, πάθος και συναίσθημα μπορείς να τα απολαύσεις σήμερα, μιας και η σχέση με τον ερωτικό σύντροφό σου απογειώνεται. Εσύ που είσαι μόνη, φλερτ, γνωριμίες, ειδήσεις και τηλέφωνα που πιθανά δεν περιμένες σε κάνουν να πλέεις σε πελάγη ευτυχίας.\nΣήμερα μπορεί να αισθανθείς έντονα την επιθυμία να βελτιώσεις την προσωπική σου ζωή και τις καθημερινές σου συνήθειες. Σκέφτεσαι την ανάπτυξη και την επέκταση στα εργασιακά και να είσαι βέβαιη πως με μικρά και ρεαλιστικά βήματα θα τα καταφέρεις. Αγαπησιάρικο φαίνεται να είναι το κλίμα σήμερα με τον ερωτικό σύντροφό σου. Απόλαυσε τη μέρα κάνοντας διαφορετικά πράγματα μαζί του. Αν σε απασχολεί το παρελθόν και σκέφτεσαι πιθανά μια επανασύνδεση, μπορείς να κάνεις την κίνησή σου.\nΟι σημερινές διελεύσεις μπορεί να λειτουργήσουν ευεργετικά και να δώσουν ώθηση σε νέα ξεκινήματα και ενδιαφέροντα, μελέτες και συνδέσεις. Νέες πληροφορίες στα εργασιακά βελτιώνουν τις προοπτικές σου και σου ανοίγουν νέες κατευθύνσεις. Ο επικοινωνιακός τομέας που ευνοείται, σου δίνει τη δυνατότητα να πλησιάσεις ουσιαστικά τον ερωτικό σύντροφό σου, να θέσεις τα όποια προβλήματα και μαζί να βρείτε τις λύσεις που θα κάνουν τη σχέση σας ιδανική. Εσύ που είσαι μόνη, ήρθε η στιγμή να πάρεις τα πάνω σου και να υποδεχτείς την εισβολή ενός μεγάλου έρωτα στη ζωή σου.\nΕστιάζεις όλο και περισσότερο στην οικοδόμηση των πόρων σου, στην ανάπτυξη των ταλέντων σου ή στην προσπάθεια σου για βελτίωση και ανάπτυξη. Καινούρια κίνητρα σου δίνει η σημερινή μέρα και μπορείς να κάνεις τον απολογισμό σου για το που βρίσκεσαι επαγγελματικά και οικονομικά. Καυτό και ερωτικό προβλέπεται το κλίμα στη σχέση με τον ερωτικό σύντροφό σου. Εσύ που είσαι μόνη, να είσαι βέβαιη πως ξεκινά μια περίοδος για τη συναισθηματική σου ζωή, πολύ πιο ενδιαφέρουσα.\nΣήμερα νιώθεις εντελώς ανανεωμένη, δραστήρια, δυναμική και αποφασισμένη να πετύχεις τους στόχους σου.\nΟι ιδέες σου γύρω από τα επαγγελματικά μπορεί να αποδειχθούν χρυσές και πολύτιμες. Εμπιστεύσου τες και εφάρμοσε τες. Απόλαυσε όμορφες στιγμές με τον ερωτικό σύντροφό σου, βρείτε κοινές δραστηριότητες και διασκεδάστε. Εσύ που είσαι μόνη, νέες γνωριμίες αυτό το διάστημα φαίνεται να είναι εξαιρετικά ενδιαφέρουσες και πολλά υποσχόμενες.\nΤο πλανητικό σκηνικό ξυπνά μέσα σου την πίστη, την ελπίδα και την αισιοδοξία πως τα πράγματα αλλά και οι συνθήκες γύρω σου αλλάζουν προς το καλύτερο. Ένα παλιό έργο, σχέδιο, ιδέα ή πρόταση στα εργασιακά επανέρχεται και θα πρέπει να το αξιοποιήσεις. Τώρα αλλά και τους επόμενους μήνες αναπτύσσεις μια ιδιαίτερη σχέση με τη διαίσθηση αλλά και με τον εαυτό σου. Αφέσου στο συναίσθημα και στο πάθος σήμερα και πέρνα μια αξέχαστη μέρα ή στιγμές με τον ερωτικό σύντροφο σου. Εσύ που είσαι μόνη, απόλαυσε έναν έρωτα έστω και παροδικά. Το παράνομο ή και το κρυφό σε διεγείρει.\nΟι πιθανότητες να βελτιώσεις το επίπεδο των σχέσεών σου με φίλους, με ομάδες και δίκτυα φέρνουν ευκαιρίες και συναισθηματική ικανοποίηση. Είναι καλή η στιγμή για να θέσεις νέους στόχους στα εργασιακά που θα σε οδηγήσουν στην επιτυχία που ονειρεύεσαι. Ανανέωσε τη σχέση με τον ερωτικό σύντροφό σου βρίσκοντας νέα ενδιαφέροντα και παίρνοντας πρωτοβουλίες. Εσύ που είσαι μόνη, μην αρνείσαι προτάσεις που σχετίζονται με κοινωνικές δραστηριότητες.\nΒάσια Παναγοπούλου για Άρη Σερβετάλη: Βλέπω μία ανθρωποφαγική τάση\nΜενίδι: Φωτιά σε πυλωτή πολυκατοικίας – «Στάχτη» έγιναν πέντε αυτοκίνητα\nΗ Σάντυ Παπακώστα, κόρη του Λάμπρου Παπακώστα, μαγεύει με την ομορφιά της\nΟ Λάμπρος Παπακώστας είναι γνωστός για τις σπουδαίες στιγμές που έχει χαρίσει στον ελληνικό αθλητισμό ...\n«Δεν ντρέπομαι για τη δουλειά μου»\nΓνωστός λαϊκός τραγουδιστής έγινε ταξιτζής και δηλώνει: «Δεν ντρέπομαι για τη δουλειά μου». Μεσουράνησε ...\nΆκης Πετρετζίκης: Η σύνδεση του ονόματός του με παράνομες ενέργειες\nΤην απάντησή του έδωσε ο Άκης Πετρετζίκης λίγες ώρες μετά τη δημοσίευση έντυπου υλικού ...\nΈπη Τρίμη 19/12/2020\nΔημήτρης Ουγγαρέζος – «Ο Σάκης Τανιμανίδης νομίζει ότι είναι πολύ περισσότερο από αυτό που είναι»\nΜε αφορμή όσα ανέφερε ο Σάκης Τανιμανίδης περί έκθεσης της προσωπικής του ζωής με ...\nΑντίδραση Πετράκου στην αποδοχή μόνο εμβολιασμένων από το μαγαζί του Κιάμου\nΘύελλα αντιδράσεων έχει ξεσηκωθεί από τη μέρα της ανακοίνωσης των μέτρων στα μαγαζιά που ...\nΠαναγιώτης Καζάνης 02/07/2021\n4 πράγματα που χρειάζεται ένα άνδρας, ο οποίος έχει συμπληρώσει τις 4 δεκαετίες της ζωής του\nΑκούμε, διαβάζουμε και βλέπουμε συνεχώς διάφορα tips για τη γυναικεία ομορφιά, την εμφάνιση, το ...\nΘοδωρής Κοκώσης 15/04/2021


Res Publica: Η πρώτη Βυζαντινή “Αναγέννηση” και η μεταφυσική της ταυτότητας – Μέρος Β’\nΟ Μιχαήλ Ψελλός, παρότι ως επικεφαλής της φιλοσοφικής σχολής του Πανδιδακτηρίου\nξεκινούσε την διδασκαλία της φιλοσοφίας με την Αριστοτελική διαλεκτική και λογική, δεν έτρεφε ιδιαίτερη εκτίμηση στις θεωρίες του Σταγειρίτη φιλοσόφου διότι τον θεωρούσε ευμετάβλητο. Υπήρξε μεγάλος θαυμαστής και μελετητής του Πλάτωνος, του Πλωτίνου και του Πρόκλου στους οποίους βάσιζε την διδασκαλία της μεταφυσικής. Δυστυχώς δεν μπορούμε να έχουμε πλήρη άποψη των φιλοσοφικών του αντιλήψεων διότι τα περισσότερα από τα δεκάδες έργα του παραμένουν ανέκδοτα. Όμως από τα όσα γνωρίζουμε υπήρξε ο κορυφαίους Πλατωνιστής φιλόσοφος της Βυζαντινής “Αναγέννησης” αν και σε κάποια σημεία διαφωνούσε με τις νεοπλατωνικές θεωρήσεις γύρω από την έκσταση. Ασχολήθηκε πολύ με την πυθαγορική και νεοπλατωνική αριθμολογία και έτρεφε μεγάλη εκτίμηση για τον Ιάμβλιχο.\nΑναρτήθηκε από Dimitris Verd στις 5:02 π.μ.


Πλήρες μηναίο επιχειρηματικό πακέτο ειδοποιήσεων winbank Alerts | Τράπεζα Πειραιώς\nΠλήρες Επιχειρηματικό Μηνιαίο Πακέτο winbank alerts\nΕπωφεληθείτε από δωρεάν χρήση του μηνιαίου επιχειρηματικού πακέτου ειδοποιήσεων winbank alerts μέχρι 30/9* και μείνετε ενήμεροι για τις συναλλαγές της επιχείρησή σας.\nΜε το Πλήρες Επιχειρηματικό Πακέτο winbank alerts της Τράπεζας Πειραιώς ενημερώνεστε άμεσα μέσω SMS & email για κάθε χρέωση ή πίστωση στον λογαριασμό της επιχείρησής σας τη στιγμή που συμβαίνει. Παράλληλα έχετε τον πλήρη έλεγχο στις κινήσεις των πιστωτικών και προπληρωμένων εταιρικών καρτών. Επιπλέον ενημερώνεστε για την έκδοση των λογαριασμών των πιστωτικών καρτών, τις εντολές για πληρωμές (μελλοντικές, περιοδικές, πάγιες εντολές) και την αποτίμηση του χρηματιστηριακού χαρτοφυλακίου της επιχείρησής σας.\nΈχετε επίσης τη δυνατότητα να επιλέγετε σε ποιες περιπτώσεις θέλετε να λαμβάνετε alerts, να ορίζετε τα ποσά αναφοράς καθώς και τις ημέρες και ώρες που σας εξυπηρετεί να λαμβάνετε τις ενημερώσεις.\nΗ αγορά για το Πλήρες Επιχειρηματικό Μηνιαίο Πακέτο γίνεται μέσω winbank web banking, εφόσον είστε εγγεγραμμένος χρήστης ή σε κατάστημα της Τράπεζας Πειραιώς.


Aqua Bus Tours Airlie Beach (Ερλάι Μπιτς, Αυστραλία) - Κριτικές\nAqua Bus Tours Airlie Beach: Εστιατόρια στην περιοχή\nΔραστηριότητες κοντά σε: Aqua Bus Tours Airlie Beach\nAqua Bus Tours Airlie Beach, Ερλάι Μπιτς - Κριτικές\nΝο 64 από 79 Εκδρομές με σκάφος και θαλάσσια σπορ - Ερλάι Μπιτς\nΠεριηγήσεις, Υπαίθριες δραστηριότητες, Εκδρομές με σκάφος και θαλάσσια σπορ, Περιηγήσεις με σκάφος, Περιηγήσεις σε αξιοθέατα Περισσότερα\nWhitsundays Sailing Club, Ερλάι Μπιτς, Κουίνσλαντ 4802, Αυστραλία\n+61 490 221 101\nΜια διασκεδαστική περιήγηση με ενεργητικούς οικοδεσπότες!\nΠρέπει να το κάνετε στην Airlie Beach! Φθηνό και όχι πολύ καιρό, αυτή η περιοδεία πήγε για περίπου 70 λεπτά και πήρε τα αξιοθέατα της Airlie Beach από τη θάλασσα. Οι οικοδεσπότες ήταν πολύ διασκεδαστικοί, δυνατοί και έκανε την περιήγηση ενδιαφέρουσα. Η Airlie είναι μια...τόσο όμορφη πόλη και αυτό ήταν απλώς ένας άλλος τρόπος να την δεις. Συνιστάται ιδιαίτερα για ανθρώπους όλων των ηλικιών, είχαμε μια έκρηξη!Περισσότερα\nΤο λεωφορείο δεν εμφανίστηκε\nΚράτησε και κατέβαλε προκαταβολή. Ήταν σε αναμονή στο σημείο παραλαβής και η τελευταία στιγμή πήρε μια κλήση λέγοντας ότι ακυρώθηκε.\nΜεγάλη αναβαθμισμένη εισαγωγή στην Airlie Beach\nΑυτό ήταν το επίκεντρο για την οικογένειά μας. Πολύ δροσερό οικοδεσπότες και διασκεδαστικές ενδιαφέρουσες πληροφορίες για την όμορφη παραλία Airlie. Ευχαριστώ πολύ. Συστήνω ιδιαίτερα αυτή την περιοδεία. . πήγε δεξιά στον ωκεανό σε ένα λεωφορείο / βάρκα. . φανταστικός.\nΠολύ απολαυστικό ταξίδι\nΠήγαμε στην κρουαζιέρα Sunset στο "Aqua Bus" που ήταν μια θαυμάσια εμπειρία. Ήταν BYO ποτά, ώστε να μπορείτε να απολαύσετε το ηλιοβασίλεμα με ένα ποτό και να απολαύσετε πραγματικά στην ατμόσφαιρα. Craig ο οικοδεσπότης μας ήταν ένας πολύ καλός άνθρωπος, με ένα καλό μίγμα χιούμορ...και εκπαίδευσης για την περιοχή και είναι ιστορία. Οι απόψεις ήταν εκπληκτικές, και το νερό τόσο ήρεμο και χαλαρωτικό έκανε πραγματικά για μια θαυμάσια μοναδική εμπειρία. Μεγάλη αξία για τα χρήματα και είναι κατάλληλη για παιδιά και ενήλικες.Περισσότερα\nΥπέροχο μικρό ταξίδι για την οικογένεια.\nΑυτό ήταν ένα ακριβός τρόπος για να περάσετε μερικές ώρες. Ο ξεναγός ήταν εξαιρετική. Η οργάνωση μέσα στο νερό πολύ χαλαρωτικό. Συνιστώ ανεπιφύλακτα αυτήν τη δραστηριότητα.\nΣε διακοπές ταξιδιού και σκέφτηκε ότι θα ήταν ένας πολύ καλός τρόπος για να δείτε την παραλία Airlie. Ήταν ενημερωτικό και πολύ αστείο κατά καιρούς!\nΥπέροχο ταξίδι στο Aqua διαύλου CAN\nΑυτό ήταν το δεύτερο ταξίδι μας στο Aqua δίαυλο. Τα παιδιά που το διευθύνει είναι πολύ αστείο. Υπάρχει μεγάλη μουσική, όλοι θα ενθαρρύνονται να συμμετάσχουν, και διασκεδαστικό. Είναι επίσης ένας ωραίος τρόπος για να πάρετε το νερό με τα παιδιά σε ένα ασφαλές και τα...σχετικά οικονομικά προσιτό τρόπο.Περισσότερα\nΟ κύριος και η κυρία 28,70 του Playboy\nΉταν μια ενδιαφέρουσα και κατατοπιστική διαδρομή, το πλήρωμα επεσήμανε πολλά αξιοθέατα και νέα την ιστορία της περιοχής που βρήκαμε ενδιαφέροντα. Μπορείτε να λάβει υπόψη τα δικά σας αλκοόλης και δίνουν την δοχείων πάγου για να διατηρήσετε τα ποτά κρύα. Αυτή η δραστηριότητα είναι κατάλληλο για...όλες τις ηλικίες από 0-120Περισσότερα\nΤα απόβλητα της εποχής μας,\nΚλείσαμε δωμάτιο για να μεταβείτε στο aqua λεωφορείων. Όλες οι πληροφορίες παρασχέθηκαν. Περιμέναμε στο καθορισμένο σημείο για pick up. Μετά από 30 λεπτά αναμονής. Είχαμε να θέσετε μια κλήση σε αυτά. Μας είπαν ότι ο χρόνος μας είχε ακυρωθεί λόγω κρουαζιερόπλοιο σε λιμάνι. Ήρθε με...κάθε είδους δικαιολογίες. Αλλά καμία συγνώμη. Όχι πολύ οργανωμένα.Περισσότερα\nΛάβετε γρήγορα απαντήσεις από το προσωπικό του Aqua Bus Tours Airlie Beach και από προηγούμενους επισκέπτες.


Οι αντιδράσεις των κομμάτων για την τοποθέτηση Τσίπρα στο Υπ. Συμβούλιο | Typosthes\nΠΟΛΙΤΙΚΗ 18/09/2017 21:26\nΟι αντιδράσεις των κομμάτων για την τοποθέτηση Τσίπρα στο Υπ. Συμβούλιο\n«Ο κ. Τσίπρας σκυμμένος, μουντός, αδύναμος και κουρασμένος. Οι πολίτες δεν τον ακούν, οι Υπουργοί του δεν τον πιστεύουν» ήταν το σχόλιο της ΝΔ για την τοποθέτηση του πρωθυπουργού στο Υπουργικό Συμβούλιο.\nΠΑΣΟΚ: «Ο κ. Τσίπρας δεν είχε την τόλμη και την ευθύνη να αναλάβει τις ευθύνες του για την οικολογική καταστροφή που προκλήθηκε λόγω, των εγκληματικών παραλείψεων των αρμοδίων αρχών και της ολιγωρίας της κυβέρνησής του. Αντίθετα, προκειμένου να καλύψει τις ευθύνες του, ψέλλισε σήμερα στο Υπουργικό Συμβούλιο κάτι ακατάληπτα περί οπισθοδρομικού μπλοκ και αντικοινωνικού ιδεολογικού πρόσημου», δήλωσε ο εκπρόσωπος Τύπου του ΠΑΣΟΚ Παύλος Χρηστίδης.\nΚΚΕ: «Η σημερινή ομιλία του κ. Τσίπρα, με το αναμάσημα των “επιτυχιών” της κυβέρνησής του στην προώθηση του αντιλαϊκού έργου, είχε στόχο αφενός τον αντιπερισπασμό για την τεράστια καταστροφή στο Σαρωνικό, που φέρει τη σφραγίδα κυβέρνησης κι εφοπλιστών, αφετέρου να δώσει το σύνθημα για τη γρήγορη προώθηση και των νέων μέτρων της γ’ αξιολόγησης», αναφέρει σε ανακοίνωση του το Κομμουνιστικό Κόμμα Ελλάδας.\nΤο Ποτάμι: «Για την τεράστια οικολογική καταστροφή στον Σαρωνικό, το πρόβλημα για τον κ. Τσίπρα είναι ο επικοινωνιακός οίστρος των ΜΜΕ και όχι η ανικανότητα της κυβέρνησής του. Και ενώ ως αντιπολίτευση θα πρωταγωνιστούσε σε ακτιβισμό, τώρα τον ενοχλεί η δημοσιότητα και θέλει να περάσει το θέμα στα ‘ψιλά’», αναφέρει σε ανακοίνωσή του Το Ποτάμι. «Όσο για τις επιτυχίες που βλέπει σε όλους τους τομείς δεν είναι ανάγκη να τις απαριθμεί. Τις ζουν καθημερινά οι Έλληνες», καταλήγει η ίδια ανακοίνωση.\nΔΗΜΑΡ: «Σήμερα ο κ. Τσίπρας έσπασε κάθε ρεκόρ εικονικής πραγματικότητας! Κλεισμένος στη γυάλα του Μεγάρου Μαξίμου ο κ. Τσίπρας ζει τον μύθο του! Έφτασε μάλιστα στο σημείο να πει ότι πήρε λύση για το χρέος, ξεχνώντας ότι τη ριζική και ουσιαστική αναδιάρθρωση του χρέους την έχει στείλει στις καλένδες», τονίζει σε σχόλιο του γραφείου Τύπου του κόμματος.


Αγιος Γέροντας Πορφύριος: Αυτό που γίνεται με τους γονείς, μπορεί να γίνει και με τους εκπαιδευτικούς. Με την προσευχή και την αγιοσύνη μπορείτε να βοηθήσετε και τα παιδιά στο σχολείο. Μπορεί να τα επισκιάσει η χάρις του Θεού και να γίνουν καλά.\nΕτικέτες: ΑΓΙΟΣ ΠΟΡΦΥΡΙΟΣγέροντας πορφύριοςΔΙΔΑΧΕΣΓΕΡΟΝΤΑ ΠΟΡΦΥΡΙΟΥπροσευχη\nΤο γνωρίζετε; Ιδού τι συμβολίζουν τα γράμματα του Μεγάλου Αγγελικού Σχήματος


Το “Ψυχώ” του Χίτσκοκ έγινε 60 χρονών – Times News\nΤο “Ψυχώ” του Χίτσκοκ έγινε 60 χρονών\nΤο “Ψυχώ”, η γνωστότερη ταινία ίσως του Άλφρεντ Χίτσκοκ, έγινε 60 χρονών. Η σκηνή της δολοφονίας στο ντους θεωρείται μια από τις αριστουργηματικότερες σκηνές θρίλερ. Η ταινία απέσπασε πολλά βραβεία.\nΟ Άλφρεντ Χίτσκοκ στο “Ψυχώ” ξεπέρασε τον εαυτό του. Η ταινία γυρίστηκε τον Ιούνιο του 1960 και η πρεμιέρα έγινε στη Νέα Υόρκη. Καθιέρωσε τον χαρισματικό σκηνοθέτη ως τον κινηματογραφιστή του τρόμου, ο οποίος έσπασε πολλούς κανόνες του Χόλιγουντ και έκανε το ντους ένα άβολο μέρος.\nΑκόμα οι τολμηρές σκηνές στο κρεβάτι σόκαραν τους συντηρητικούς Αμερικανούς. Το “Ψυχώ” ξεκινάει με μια ερωτική σκηνή δύο εραστών σε ένα δωμάτιο ξενοδοχείου στο Φένιξ. Η γραμματέας αντί να καταθέσει 40.000 δολάρια ως όφειλε σε μια τράπεζα προτίμησε να κλέψει τα χρήματα και να πάει στην Καλιφόρνια όπου ζούσε ο φίλος της. Κατά τη διάρκεια μιας καταρρακτώδους βροχής αποφασίζει να σταματήσει σε ένα μοτέλ. Εκεί συναντά τον φαινομενικά πολύ συμπαθητικό νεαρό ιδιοκτήτη, τον οποίο υποδύεται ο Άντονι Πέρκινς. Της μιλά για την ηλικιωμένη, άρρωστη μητέρα του, την οποία φροντίζει στη διπλανή ερειπωμένη βίλα όπου ζει.\nΤο μυστήριο που κάλυπτε την ταινία αύξανε και το ενδιαφέρον. Το αποτέλεσμα ήταν ότι απέσπασε διθυραμβικές κριτικές και στις ΗΠΑ πάνω από 30 εκατομμύρια θεατές το παρακολούθησαν. Πήρε τέσσερις υποψηφιότητες για Όσκαρ αλλά δεν κέρδισε κανένα. Ήταν η πέμπτη και τελευταία υποψηφιότητα του Χίτσκοκ για Όσκαρ. Πέθανε το 1980 χωρίς ποτέ να του απονεμηθεί κανένα. Το 2001 όμως η Αμερικανική Ακαδημία Κινηματογράφου κατέταξε το “Ψυχώ” στο καλύτερο θρίλερ του Χόλιγουντ όλων των εποχών.\nΆλφρεντ ΧίτσκοκΆντονι ΠέρκινςΤζάνετ ΛιΨυχώ


EarthNight | The Review | Just Gamer\nHome\tReviewsGame Reviews\tEarthNight | The Review\nEarthNight | The Review\nΓράφει ο/η Στέλιος Αναγνωστόπουλος 8 Ιανουαρίου 2020\nEarthNights in the museum\nΤο Smithsonian American Art Museum στην Ουάσινγκτον φιλοξένησε από τις 16 Μαρτίου 2012 μέχρι τις 30 Σεπτεμβρίου του ίδιου έτους μια έκθεση σπάνια για παγκόσμια πολιτιστικά δρώμενα σχετικά με την τέχνη των video games. Ήταν ένα πολιτιστικό γεγονός όπου gamers προσκλήθηκαν για να προτείνουν τα καλύτερα video games. Τελικά, επελέγησαν 240 τα οποία και εκτέθηκαν. Στην άλλη πλευρά του Ατλαντικού, στην πόλη του Λονδίνου, μια παρόμοια έκθεση έδωσε την ευκαιρία στο κοινό να έρθει σε επαφή με τον σχεδιασμό και την τέχνη της ψηφιακής διασκέδασης. Από τις 8 Σεπτεμβρίου 2018 έως τις 24 Φεβρουαρίου 2019, έλαβε μέρος η έκθεση με τίτλο «Videogames: Design/Play/Disrupt» στο Victoria and Albert Museum όπου εκτέθηκαν σύγχρονα ηλεκτρονικά παιχνίδια -μετά το 2000- με σκοπό την διερεύνηση της εξέλιξης του design και την εξοικείωση με το σύγχρονο και πρωτοποριακό πεδίο της ψηφιακής διασκέδασης. Η τέχνη, βλέπετε, δεν είναι αυτοσκοπός ούτε (θα έπρεπε να) χαρακτηρίζεται από τη μονομέρεια μιας ιδανικής και ενίοτε μυστικιστικής «συνθήκης» όπως για παράδειγμα τα αυθεντικά και ταυτόχρονα αυθαίρετα κριτήρια που τη διέπουν. Για να παραφράσω τον Count Dracula από το Symphony of the Night: «What is art? A miserable little pile of secretive meaning!».\nArt of a draconian era\nΤο Earth Night ανακοινώθηκε το 2014 και κυκλοφόρησε μετά από πέντε χρόνια σκληρής δουλειάς των δημιουργών του. Η ιστορία του παιχνιδιού δε θα μπορούσε να είναι πιο απλή: η πολύπαθη Γη δέχεται αιφνιδίως επιδρομή από δράκους και εσείς καλείστε να ανταποκριθείτε στο κάλεσμα για τη σωτηρία του ανθρώπινου είδους και να αποφευχθεί μια dragon apocalypse. Με τους δύο playable χαρακτήρες που θα έχετε στη διάθεσή σας, τον Stanley και την Sydney, θα αφιερώσετε τις ικανότητές σας σε ένα ευχάριστο παιχνίδι.\nΣυγκαταλέγεται στο auto-runner genre με παιχνίδια αναφοράς τα Temple Run, Super Mario Run και Rayman Fiesta Run χωρίς, ωστόσο, να αποτελεί και απαραίτητα doppelganger τους. Οι μεγαλύτερες διαφορές από τα προαναφερόμενα παιχνίδια είναι τα πανέμορφα hand made γραφικά, η retrowave μουσική και τα ηχητικά εφέ και το ιδιαίτερο gameplay. Πιο συγκεκριμένα, τα γραφικά είναι λεπτομερή, με ζωντανές αποχρώσεις και με μεγάλη ποικιλία σε δυναμικά background από τα οποία πραγματικά θα μείνετε άναυδοι. Επίσης, οι χαρακτήρες είναι κρυστάλλινοι, με το animation να χαρακτηρίζεται από την ομαλότητα και την καλλιτεχνική διαύγεια.\nΗ μουσική είναι φανερά επηρεασμένη από τη δεκαετία του ’90, με τη ρυθμική αισθητική των compilation -και σε συνδυασμό με τη χρωματική παλέτα των γραφικών- η εμπειρία απογειώνεται. Η σύγχρονη ορχηστρική μουσική αποτελεί με τη σειρά της ένα από τα θετικά στοιχεία στον ηχητικό τομέα αλλά τα retro style μουσικά θέματα -πολλά από τα οποία δημιουργήθηκαν με τη συνδρομή ενός GameBoy!- επιβεβαιώνουν την αδιαμφισβήτητη υπεροχή τους σε αυτό το τεχνικό τμήμα του παιχνιδιού. Είναι πραγματικά αξιοθαύμαστη η προσπάθεια και η Cleaversoft ξεπέρασε κάθε προσδοκία! Προσωπικά, ήταν το πρώτο πράγμα που με ενθουσίασε όταν ξεκίνησα το παιχνίδι, χρησιμοποιώντας τα ακουστικά μου για να την απολαύσω σε όλο της το εύρος.\nΘα επιμείνω λίγο στο θέμα των background τα οποία είναι ιδιαίτερα πλούσια με κάθε είδους eye candy. Θα παρατηρήσετε μετεωρίτες, φιγούρες δράκων να διαγράφουν χορογραφίες ανάμεσα στα διαστημικά σκουπίδια, άγνωστους κόσμους πάνω σε ημιτελή κοσμικά αντικείμενα, πλανήτες και φεγγάρια, αιωρούμενα τέρατα με γυαλιά ηλίου, υπολείμματα διαστημικών σκαφών και γενικά το παρασκήνιο «πατάει» σε ψυχεδελικές μορφές και μοτίβα. Δεν υπάρχει το παραμικρό ψεγάδι και όλη αυτή η κινητικότητα όχι μόνο δεν αποσπά την προσοχή σας αλλά επιβάλει πολλές φορές την παρατηρητικότητα. Τα γραφικά είναι εξ ολοκλήρου δημιουργίες του Τζαμαϊκανού Paul “Mattahan” Davey ενός ιδιαίτερου καλλιτέχνη ο οποίος κινείται ανάμεσα στο sci fi και το fantasy concept.\nDraconian laws of gameplay\nΈχουμε να επιλέξουμε μεταξύ του γενειοφόρου Stanley και της Sydney οι οποίοι διακρίνονται από τα διαφορετικά χαρακτηριστικά στο gameplay. Ο Stanley έχει την ικανότητα του double jump και να χειρίζεται το σπαθί ενώ η Sydney έχει την ικανότητα για long jump διαθέτοντας dragon spirit powers. Στα κοινά χαρακτηριστικά τους περιλαμβάνεται η προσγείωση επάνω στους εχθρούς κρατώντας το down button εν είδει attack. Με κάθε προσγείωση πάνω τους αυξάνεται και η πιθανότητα να κάνετε combo και όταν καταφέρετε να φέρετε εις πέρας πέντε στη σειρά τότε ανταμείβεστε με health regeneration. Αν σας φαίνεται περίεργη αυτή η επιλογή ανταμοιβής καλά θα κάνετε να το ξανασκεφτείτε αφού το παιχνίδι δεν χαρίζεται και η στάθμη της health bar θα κατεβαίνει πιο γρήγορα και από hype παιχνιδιού του Kojima.\nΤο ταξίδι σας θα εξελιχθεί στην κατάβαση των πέντε στρωμάτων της γήινης ατμόσφαιρας όπου θα κινείστε επιδιδόμενοι σε skydiving προσπαθώντας να επιλέξετε τον κατάλληλο κάθε φορά δράκο για να προσγειωθείτε και με τελικό προορισμό τη Γη. Οι δράκοι με τη σειρά τους πετούν προς όλες τις κατευθύνσεις, πάντα όμως μέσα στα όρια του στρώματος ατμόσφαιρας στην οποία βρίσκεστε. Κάθε δράκος, επίσης, ανάλογα σε πιο στρώμα βρίσκεται έχει και διαφορετικό level δυσκολίας με τα προκλητικά στοιχεία να τροποποιούνται κάθε φορά. Τα μυστικά είναι καλά κρυμμένα και ορισμένα από αυτά θα καταφέρετε να τα ξεκλειδώσετε/ανακαλύψετε μετά από αναβάθμιση και χρήση power ups. Όσο προχωράτε επίπεδο θα αυξάνεται και ο ρυθμός της δυσκολίας τόσο με τη ροή των εχθρών όσο και της ταχύτητας αλλά και με την προσθήκη παγίδων όπως χαράδρες, laser και άλλα. Τα power ups και οι δυνατότητες που θα εξελίξετε θα είναι πάντα αρωγοί σας στις πιο δύσκολες πίστες. Αδράξτε, λοιπόν, τα αντανακλαστικά σας και ετοιμαστείτε να ζήσετε ένα πανέμορφο platform.\nΟ σκοπός του παιχνιδιού είναι η εξολόθρευση τεσσάρων δράκων από κάθε στρώμα της ατμόσφαιρας οι οποίοι χαρακτηρίζονται από τα χρώματα μπλε, μωβ, κόκκινο και μαύρο. Αφού προσγειωθείτε στον δράκο, ξεκινάει και η περιπέτειά σας ακολουθώντας τον μονόδρομο του σώματός του μέχρι να φτάσετε στο κεφάλι του. Κατά τη διάρκεια της διαδρομής –και αναλόγως με τον χαρακτήρα που επιλέγετε κάθε φορά- θα βρεθείτε αντιμέτωποι με ορδές εχθρών τους οποίους θα τους εξοντώνετε πηδώντας πάνω τους, όπως ήδη αναφέρθηκε, θα συλλέγετε αντικείμενα, θα ανακαλύψετε μυστικά σε αιωρούμενες πλατφόρμες, εναλλακτικές διαδρομές και άλλα πολλά. Φτάνοντας στο κεφάλι του δράκου, θα ενεργοποιείται το QTE mode όπου θα έχετε την ευκαιρία να τον πολεμήσετε άλλοτε με συγχρονισμένο stabbing στο κεφάλι, στην περίπτωση που επιλέξετε τον Stanley, και άλλες φορές θα επιδίδεστε (και) σε button mashing με την Sydney. Με την νίκη σας επί του δράκου θα αποκομίσετε ένα δόντι του το οποίο στη συνέχεια θα το χρησιμοποιήσετε στο item store που βρίσκετε μέσα στο διαστημόπλοιό σας προκειμένου να αναβαθμίσετε διάφορα αντικείμενα.\nΚατά τη διάρκεια της διαδρομής σας από την ουρά του δράκου μέχρι να φτάσετε στο κεφάλι του, θα εντοπίσετε power ups, σπάνια και μυστικά αντικείμενα που είτε θα τα εξαργυρώσετε είτε θα τα χρησιμοποιήσετε για τις ανάγκες του upgrade. Με κάθε αποτυχία σας, δηλαδή όταν αδειάσει η health bar, μεταφέρεστε στο διαστημόπλοιο όπου γίνεται απολογισμός των αντικειμένων που συλλέξατε μέχρι εκείνη την ώρα μετατρέποντάς τα σε νερό, το currency του παιχνιδιού, το οποίο σας επιτρέπει να αναβαθμίσετε δυνατότητες και αντικείμενα. Σε συνδυασμό με dragon relics, όπως τα νύχια, τα αυγά και τις φολίδες των δράκων θα ξεκλειδώσετε νέες δυνατότητες και προσθήκες για τους χαρακτήρες σας αλλά θα μπορείτε επιπλέον να αναβαθμίσετε και το water tank –προκειμένου να αποθηκεύετε περισσότερο νερό- που βρίσκεται διαστημόπλοιό σας. Η παραπάνω διαδικασία λαμβάνει μέρος στο scrap market όπως και όλες οι ανάλογες ενέργειες για το upgrade. Τα power ups αποτελούνται από μπότες με τις οποίες πηδάτε πιο ψηλά, όπλα και αντικείμενα που δημιουργούν πρόβλημα σε συγκεκριμένους εχθρούς και άλλα.\nΤο ισορροπημένο gameplay επισκιάζεται μόνον υπό προϋποθέσεις όπως με την αίσθηση της τυχαιότητας η οποία πολλές φορές φαίνεται να υπερέχει της στρατηγικής και των αντανακλαστικών. Αυτό οφείλεται στον επουσιώδη ρόλο των power ups τα οποία παίζουν κομβικό ρόλο για την έκβαση και την επιτυχή κατάληξη της διαδρομής σας. Ο βασικός χειρισμός με τα jumps και το landing δεν μπορούν να ανταποκριθούν απόλυτα στις απαιτήσεις της εκάστοτε πίστας. Εξοπλιστείτε, λοιπόν, με υπομονή και γνωρίστε πώς θα αξιοποιήσετε τα καλούδια που βρίσκετε κατά τη διαδρομή. Στα αρνητικά του παιχνιδιού θα αναφέρω την ανυπαρξία επεξήγησης της χρηστικότητας των power ups παρά μόνο στις loading screens, οι οποίες με τη σειρά τους -στο Switch τουλάχιστον- ήταν ενοχλητικά χρονοβόρες για ένα τέτοιο παιχνίδι!\nIt’s a wild dream\nΠρόκειται για ένα εξαιρετικό platform, με φαντασμαγορικά γραφικά, εύκολο gameplay χαρίζοντας κάποιες ώρες χαλάρωσης και διασκέδασης. Δεν θα αναλωθώ στο τι λείπει ή τι δεν είναι το συγκεκριμένο παιχνίδι. Είναι αυτό που είναι και όσοι το επιλέξουν δε θα το μετανιώσουν καθόλου. Η εταιρεία ξόδεψε πέντε χρόνια για αυτή τη δημιουργία αλλά άξιζε την αναμονή. Δεν αποτελεί επιτομή για το είδος, δε θα καθιερώσει νέα πρότυπα στη βιομηχανία των video games ούτε θα αφήσει παρακαταθήκες αλλά σίγουρα αξίζει μια θέση στο περσινό dignum memoria των κυκλοφοριών. Το EarthNight διατίθεται μόνο ψηφιακά στις πλατφόρμες Arcade Apple, Nintendo Switch, PS4 και Steam.\nΕυχαριστούμε θερμά την Cleaversoft για την διάθεση του παιχνιδιού.\nΈνα ακόμα indie platform παιχνίδι που κατάφερε, κατά την άποψή μου, να διεγείρει τις ευαίσθητες χορδές του σύγχρονου homo ludens. Αυτό που θα κάνει τη διαφορά σε μερικά χρόνια -και επιμένω σε αυτό με κάθε ευκαιρία- δεν είναι η νέα τεχνολογία και η «πρόσφορη» αξιοποίησή της από την βιομηχανία των video games αλλά η κουλτούρα και η ποιότητα των gamers και σαν developers.\nΠανέμορφα hand made γραφικά!\nΗ retro μουσική!\n«Φτηνοί» θάνατοι κάποιες φορές\nΤο στοιχείο της τύχης\nΑνύπαρκτη επεξήγηση των power ups!\nΑργό loading time\nΗ Dell παρουσίασε επίσημα το Concept UFO


Ψυχαναγκαστική-καταναγκαστική διαταραχή – Mind's Mirror\nΤο κύριο χαρακτηριστικό της ψυχαναγκαστικής-καταναγκαστικής διαταραχής είναι οι ψυχαναγκασμοί και οι καταναγκασμοί.\nΟι ψυχαναγκασμοί αποτελούν επίμονες και επαναλαμβανόμενες σκέψεις, ιδέες, παρορμήσεις ή εικόνες τις οποίες το άτομο τις αντιλαμβάνεται ως μη δικές του (ότι δηλαδή δεν ανήκουν στον ίδιο και δεν προέρχονται από αυτόν). Αυτές οι σκέψεις, ιδέες ή εικόνες αποτελούν υπερβολικές ανησυχίες, χωρίς να αντικατοπτρίζουν πραγματικά προβλήματα της ζωής, και το άτομο επιχειρεί να καταπιέσει αυτές τις ιδέες, σκέψεις και εικόνες ή να τις καταστείλει με κάποια άλλη σκέψη ή ενέργεια.\nΟι καταναγκασμοί είναι επαναλαμβανόμενες συμπεριφορές που έχουν τη μορφή τελετουργίας, τις οποίες το άτομο αναγκάζεται να εκτελέσει προκειμένου να μειώσει τα επίπεδα άγχους που βιώνει, μολονότι συχνά το ίδιο το άτομο γνωρίζει ότι οι καταναγκασμοί είναι υπερβολικοί ή παράλογοι. Παράδειγμα καταναγκασμών αποτελεί το επανειλημμένο πλύσιμο των χεριών λόγω κινδύνου μόλυνσης ή ο επαναλαμβανόμενος έλεγχος εάν κάποιος έχει κλειδώσει την πόρτα κ.ο.κ. Οι καταναγκασμοί παίρνουν τη μορφή συμπεριφορών ή νοητικών πράξεων που αποσκοπούν στο να αποτρέψουν ή να μειώσουν τα επίπεδα άγχους που βιώνει το άτομο ή στο να αποτρέψουν κάποιο γεγονός ή κατάσταση που προξενεί φόβο.\nΠαρόλα αυτά οι συγκεκριμένες συμπεριφορές ή νοητικές πράξεις είτε δεν είναι συνδεδεμένες με την πραγματικότητα έτσι ώστε να μπορούν να εξουδετερώσουν ή να αποτρέψουν αυτό που φοβάται το άτομο ότι πρόκειται να συμβεί, είτε είναι ιδιαίτερα υπερβολικές. Δεδομένου ότι όλες αυτές οι τελετουργίες είναι υπερβολικά χρονοβόρες, επηρεάζουν τη λειτουργικότητα του ατόμου και επιδρούν αρνητικά στην εργασιακή και επαγγελματική του ζωή.


ΜΗΠΩΣ ΧΑΣΑΜΕ ΤΙΠΟΤΑ S-300; ΤΙ ΑΛΛΟ ΕΧΕΙ ΔΩΣΕΙ Η ΚΥΒΕΡΝΗΣΗ ΣΤΗΝ ΟΥΚΡΑΝΙΑ ΚΑΙ ΔΕΝ ΤΟ ΞΕΡΟΥΜΕ;;; - ΤΟ ΒΗΜΑ ΤΗΣ ΒΟΧΑΣ\nHome / ΑΠΟΨΕΙΣ / ΜΗΠΩΣ ΧΑΣΑΜΕ ΤΙΠΟΤΑ S-300; ΤΙ ΑΛΛΟ ΕΧΕΙ ΔΩΣΕΙ Η ΚΥΒΕΡΝΗΣΗ ΣΤΗΝ ΟΥΚΡΑΝΙΑ ΚΑΙ ΔΕΝ ΤΟ ΞΕΡΟΥΜΕ;;;\nΜΗΠΩΣ ΧΑΣΑΜΕ ΤΙΠΟΤΑ S-300; ΤΙ ΑΛΛΟ ΕΧΕΙ ΔΩΣΕΙ Η ΚΥΒΕΡΝΗΣΗ ΣΤΗΝ ΟΥΚΡΑΝΙΑ ΚΑΙ ΔΕΝ ΤΟ ΞΕΡΟΥΜΕ;;;\nΦωτογραφία απο τους ελληνικούς S-300 και πιο συγκεκριμένα απο την δοκιμή εκτόξευσης τους τον Δεκέμβριο του 2014 σε ένα κείμενο που περιγράφει πως παραδόθηκαν S-300 κράτους-μέλους του ΝΑΤΟ στην Ουκρανία έδειξε ρωσικό δημοσίευμα.\nΜάλιστα την αναφορά ότι η Ουκρανία παρέλαβε νεότερη έκδοση του S-300 εμβέλειας 150χλμ από συμμαχική χώρα αλλά χωρις να την κατονομάζει, έκανε και το Κίεβο όπως αναφέρει η kyivpost.\nΠόσο πιθανό ειναι η κυβέρνηση Κ.Μητσοτάκη να έδωσε και μια συστοιχία S-300PMU-1 στην Ουκρανία; Να σημειώσουμε οτι ειναι πολύ δύσκολο να φύγει μια συστοιχία S-300 χωρις να γινει αντιληπτό το γεγονός απο την 115 ΠΜ.\nΑντίθετα ειναι πολύ πιο εύκολο να φύγουν κάποια απο τα 95 ή 47 βλήματα (ακόμα δεν εχει διευκρινιστεί αν η αρχική προμήθεια των Κυπρίων αφορούσε 96 ή 48 πυραύλους 48Ν6 – Αφαιρείται και ένας πύραυλος που βλήθηκε στην δοκιμαστική βολή).\nΔηλαδή μπορεί να έχουν δοθεί βλήματα με ακτίνα δράσης 150χιλιόμετρα και μάλιστα να έχουν δοθεί μέσω αντιτίμου στις ΗΠΑ και εν συνεχεία οι ΗΠΑ να τα προώθησαν στην Ουκρανία, γιατί σε οποιαδήποτε περίπτωση τα ραντάρ είτε βουλγαρικών , είτε σλοβακικών είτε ουκρανικών συστημάτων μπορούν να τα χρησιμοποιήσουν.\nΔεν είναι η πρώτη φορά που η ελληνική ηγεσία έχει βολιδοσκοπηθεί να παραδώσει τα συγκεκριμένα συστήματα στην Ουκρανία αλλά η επίσημη θέση της κυβέρνησης ήταν αρνητική.\nΗ χώρα μας διατηρεί 2 πυροβολαρχίες S-300 PMU-1 με 12 εκτοξευτές και 96 βλήματα 48Ν6Ε1 που έχουν μέγιστη ακτίνα εμπλοκής τα 150 χλμ. και είχαν βρεθεί σε ελληνική κυριότητα μετά την άρνηση εγκατάστασής τους στην Κύπρο.\nΑυτές είναι τοποθετημένες αυτές οι συστοιχίες πυραύλων στην Κρήτη προστατεύουν κρίσημες περιοχές και εγκαταστάσεις όπως την αεροναυτική βάση της Σούδας και των υπόλοιπων στρατιωτικών εγκαταστάσεων στο νησί όσο και την ευρύτερη γεωγραφική περιοχή μέχρι τα Δωδεκάνησα μαζί με την έξοδο ανατολικά προς Κύπρο.\nΔείτε τι αναφέρει χαρακτηριστικά το ρωσικό δημοσίευμα:\nΗ διοίκηση της αεροπορίας των Ενόπλων Δυνάμεων της Ουκρανίας ανακοίνωσε την άφιξη πρόσθετων συστημάτων αεράμυνας S-300 στη χώρα.\nΑξίζει να σημειωθεί ότι μέχρι σήμερα, καμία από τις χώρες που εμπλέκονται στην προμήθεια όπλων στην Ουκρανία δεν έχει αναφέρει την προμήθεια συστημάτων αεράμυνας S-300 στον ουκρανικό στρατό, με εξαίρεση τη Σλοβακία. Ωστόσο, οι S-300 της Σλοβακίας μεταφέρθηκαν στην Ουκρανία πριν από πολύ καιρό.\nΟι ειδικοί (σ.σ. Ρώσοι) σημειώνουν οι νεότερες εκδόσεις των S-300 μπορούν να δημιουργήσουν αρκετά προβλήματα καθώς είναι πιο κατάλληλες για την καταστροφή αεροσκαφών και πυραύλων Κρουζ λόγω της αυξημένης εμβέλειας και του προσαρμοσμένου ραντάρ για τέτοιου είδους στόχους”.


Ι.Ν.Αγίας Βαρβάρας Πατρών κ' Οσίου Σάββα: Γενικό Προσκλητήριο Αγάπης\nΠάτρα, 11 Απριλίου 2013\nΓΕΝΙΚΟ ΠΡΟΣΚΛΗΤΗΡΙΟ ΑΓΑΠΗΣ\nΠάντοτε υπάρχουν άνθρωποι που δοκιμάζονται σκληρά και υποφέρουν από φτώχεια, ανεργία, αρρώστιες, οικονομικές αποτυχίες κ. α. που δημιουργούν προβλήματα επιβίωσης σε πολλούς συνανθρώπους μας.\nΙδιαίτερα σήμερα η μεγάλη κρίση που συγκλονίζει την πατρίδα μας έχει αυξήσει απελπιστικά το πρόβλημα και όλοι μας ζούμε το δράμα των αδελφών μας.\nΠώς μπορούμε ν’ αντιδράσουμε σ’ αυτή την κρίση;\nΜε την ΑΓΑΠΗ μας. Τη ζωντανή και έμπρακτη αγάπη μας. Αυτό το δρόμο μας έδειξε ο Χριστός: την αγάπη μας προς κάθε άνθρωπο αδιάκριτα. Αυτό το δρόμο ζητάει ν’ ακολουθήσουμε κι εμείς.\nΗ Εκκλησία μας από τα πρώτα χρόνια μέχρι σήμερα διδάσκει και προτρέπει τους χριστιανούς σε έργα φιλανθρωπίας και ελεημοσύνης.\nΤο Φιλόπτωχο Ταμείο της Ενορίας μας ειδικότερα προσφέρει, ως γνωστόν, σημαντική βοήθεια σε απόρους, ανέργους, πολυτέκνους, ασθενείς, εμπερίστατους κ.α. σε χρηματικά βοηθήματα, φαγητό, τρόφιμα, φάρμακα, ΔΕΚΟ κ.α.\nΣήμερα τα πράγματα είναι πιο τραγικά. Η φτώχεια πλεονάζει, οι ανάγκες έχουν πολλαπλασιασθεί και ζούμε μία εικόνα ομαδικής δυστυχίας. Τώρα πρέπει να δώσουμε τον μεγάλο αγώνα της αγάπης και της αλληλεγγύης σ’ ένα ιερό προσκλητήριο αγάπης.\nΓια το σκοπό αυτό είναι ανάγκη:\n1. Να συνεχίσουμε το ευλογημένο έργο της προσφοράς σε χρήματα και τρόφιμα.\n2. Να πάρουμε απόφαση να προσφέρουμε έ ν α π ι ά το φαγητό το τουλάχιστον το μήνα για τους πεινώντας. Το 2012 η Ενορία μας πρόσφερε 4.600 μερίδες φαγητό.\n3. Πολύ θα βοηθούσε αν μπορούσαμε να εγγραφούμε συνδρομητές κατά μήνα στο Φιλ. Ταμείο της Ενορίας για καλύτερο προγραμματισμό.\nΤέλος ευχαριστούμε όλους, ιδιαίτερα τους συνδρομητές μας, που συνεχώς προσφέρουν τον οβολό τους στο φιλανθρωπικό έργο της Ενορίας.\nΠιστεύουμε και ελπίζουμε, ότι το επιτελούμενο φιλανθρωπικό έργο της Ενορίας μας θα εκτιμηθεί και θα σας παρακινήσει να γίνεται κι εσείς συνεργάτες στο έργο της αγάπης, για να επουλώσουμε περισσότερες πληγές με την ευθύνη του Φιλόπτωχου Ταμείου της Ενορίας μας.\nΜε πολλές ευχές και ευλογίες για κάθε καλό στη ζωή σας\nΚαι τα μέλη του Φιλ. Ταμείου


Εγγραφές στους παιδικούς σταθμούς του Δήμου Ηρακλείου Αττικής για τους κατόχους voucher δεύτερης κατανομής - OTA VOICEΕγγραφές στους παιδικούς σταθμούς του Δήμου Ηρακλείου Αττικής για τους κατόχους voucher δεύτερης κατανομής - OTA VOICE\nΜε ένα απλό email προς τους παιδικούς σταθμούς του Δήμου Ηρακλείου Αττικής μπορούν να δηλώσουν το voucher τους οι γονείς που κατάφεραν να ενταχθούν στα προγράμματα δωρεάν φιλοξενίας της ΕΕΤΑΑ στην πρόσφατη δεύτερη κατανομή.\nΟι γονείς μπορούν να στείλουν τα voucher τους στην διεύθυνση [email protected] έως τη Δευτέρα 19 Οκτωβρίου (καταλυτική ώρα 10.0πμ). Παράλληλα θα πρέπει να συμπληρωθεί, ηλεκτρονικά πάντα, το Ερωτηματολόγιο Εισόδου, μέσω ειδικής εφαρμογής στον σύνδεσμο\nhttps://web.eetaa.gr/…/paidikoi…/deltia_2020/index.php και να αποστείλουν την βεβαίωση συμπλήρωσης του ερωτηματολογίου στο email των παιδικών σταθμών.\nΗ ισχύς των νέων voucher αρχίζει από 1η Οκτωβρίου. Συνεπώς τυχόν τροφεία που έχουν πληρωθεί από τους γονείς – κατόχους νέων voucher για το μήνα Οκτώβριο θα τους επιστραφούν.


Με λένε Γιώργο είμαι 12,5 χρονών και είμαι τρελά ερωτευμμένος με ένα κορίτσι!!!\nΤης τα ζήτησα πλαγίως και μου είπαι όχι αν και μπορεί να κατάλαβε κάτι άλλο!\nΓενικά με τα κορίτσια έχω πολύ καλές σχέσεις και πιστεύω πως έχω περισσότερες πιθανότητες από τους συμαθητές μου.\nΜε τους κολητούς μου τα λέμε όλα και βοηθάμε ο ένας τον άλλο. Μέχρι στιγμής με έχουν βοηθήσει και τους έχω βοηθήσει πολύ αλλά θέλω την βοήθειά σας.\nΤι να κάνω;;;;;;; Κοντεύω να τρελαθώ!!!!\nΥΓ: Συγνώμη για τα ορθογραφικά.\nαν πιστευεις οτι δεν καταλαβε τοτε ξανακανε την προσπαθεια σου αλλα αυτη την φορα φροντισε να μην της αφησεις αμφιβολιες και περιθωρια στο τι της λες!!!\nαν σου πει "δεν ξερω να το σκεφτω,δωσε μου χρονο" ειναι οχι,,,\nαν σου πει "σκεφτομαι ενα αλλο παιδι που τα ειχαμε παλιοτερα" ειναι ξανα οχι...\nαν η απαντηση της αρχισει με τις λεξεις"εισαι καλο παιδι"ειναι παλι οχι.....αυτη την φραση κρατησε την..την χρησιμοποιουν τα θυληκα παγκοσμιως οταν θελουν να σε χυλοπιτιασουν ευγενικα χωρις να σου πουν οτι απλα δεν τους κανει κουκου μαζι σου,,,,διοτι περι "κουκου" γινεται ολο το θεμα,,,,\nγενικα αν παρεις απαντηση που δεν θα σε καλυπτει αλλα και παλι θα σε κρατησει στην αναμονη ειναι απλα οχι!!!\nστην περιπτωση λοιπον που σου πει οχι με εναν η περισσοτερους απο τους παραπανω τροπους μην αγχωθεις μικρε μου ερωτυλε....καλοκαιρι ερχεται,,,,στην πρωτη σου βουτια και ιδιαιτερα στην πρωτη σου ματια στην παραλια ολα θα φανταζουν σαν ενα παλιο και μακρινο κακο ονειρο!\n[ Το μήνυμα τροποποιήθηκε από τον/την : inkve στις 12-05-2012 14:33 ]\n[ Το μήνυμα τροποποιήθηκε από τον/την : inkve στις 12-05-2012 14:34 ]\nΤο μέλος george2803 στις 11-05-2012 στις 12:41 έγραψε...\nΠαιδιά 12.5 χρονών! Take it easy οι απαντησεις! :S\nΦιλε μου προσπαθησε να μιλας και να περνας χρονο μαζι της οσο μπορεις, και οταν νιωσεις πως πρεπει να της πεις κατι απλα πες το οπως σου βγει! Εισαι σε μια πολυ ωραια ηλικια και δεν πρεπει να αγχωνεσαι για τπτ. Και οποιοδηποτε και αν ειναι το αποτελεσμα προχωρας εχοντας κανει αυτο που εσυ ενιωθες σωστο!\nΘα περιμενουμε τις εξελιξεις! : )\nΤο κατάλαβε... Δεεν μου μιλααέι!!!!!!!!!!\nΑγαπητέ Γιώργο2803, για την περίπτωση σου υπάρχει το εξής τραγούδι: "Πάμε για άλλες πολιτείες!"\nΣτίχοι: Σταμάτης Σπανουδάκης, Μουσική: Σταμάτης Σπανουδάκης Πρώτη εκτέλεση: Ελένη Βιτάλη\nΠάμε γι' άλλες πολιτείες ερωτικές,Να βρεθούμε σ' εμπειρίες λυτρωτικές, Αν το θες.\nΠάμε γι' άλλες πολιτείες αναρχικές, Να βρεθούμε σ' απεργίες προσωπικές, Αν το θες.\nΠάμε γι' άλλες πολιτείες μελλοντικές, Να βρεθούμε σ' εμπειρίες αληθινές, Αν το θες.\nΠάμε γι' άλλες πολιτείες αναρχικές να βρεθούμε σε πορείες ατομικές, Αν το θες.\nΜε φιλία Ε.Σ.\nμπελάς!!!! (καλός ή κακός!)


Αυστηροί έλεγχοι επίτευξης των στόχων - Flashnews.gr\nΑυστηροί έλεγχοι επίτευξης των στόχων\nΜε απόφαση του Γιάννη Στουρνάρα καθορίζεται η διαδικασία και τα όργανα ελέγχου επίτευξης στόχων των προϊσταμένων υπηρεσιών του ΥΠΟΙΚ, προκειμένου να αναγκάζονται να εφαρμόζουν απαρέγκλιτα την κυβερνητική πολιτική.\nΗ πίεση που θα δέχονται οι προϊστάμενοι όλων των τμημάτων είναι προφανές ότι θα μεταφέρεται στους πολίτες, ιδιαίτερα όταν πρόκειται για προϊσταμένους φορολογικών υπηρεσιών ή των υπηρεσιών είσπραξης ληξιπρόθεσμων χρεών. Ειδικότερα, με την απόφαση καθορίζονται σε συνεργασία με τις αρμόδιες Γενικές Διευθύνσεις και Διευθύνσεις, υπό τον συντονισμό της 4ης Διεύθυνσης Προσωπικού του Γ.Λ. Κράτους, οι ποσοτικοί και ποιοτικοί στόχοι για κάθε ημερολογιακό τρίμηνο της θητείας τους, η πραγματοποίηση των οποίων ελέγχεται στο τέλος του κάθε τριμήνου.\nΤα κριτήρια αξιολόγησης της επίτευξης των στόχων είναι ποσοτικά και ποιοτικά. Τα ποσοτικά κριτήρια αξιολόγησης της επίτευξης των στόχων είναι τα ακόλουθα:\nΤο πλήθος των διεκπεραιωμένων υποθέσεων επί των εισερχομένων.\nΗ αποτελεσματικότητα των δοθεισών οδηγιών, η οποία υπολογίζεται ως ποσοστό των επακόλουθων ερωτημάτων.\nΤο πλήθος των διενεργηθέντων ελέγχων σε σχέση με τους προγραμματισθέντες.\nΟ χρόνος συγκέντρωσης και δημοσίευσης δημοσιονομικών στοιχείων εκτέλεσης του προϋπολογισμού σε μηνιαία βάση.\nΟ χρόνος εντοπισμού αποκλίσεων των πραγματοποιήσεων σε σχέση με τον προϋπολογισμό και εισήγηση σχετικών παρεμβάσεων.\nΟ χρόνος και η ακρίβεια παροχής δημοσιονομικών στοιχείων στην πολιτική ηγεσία. Τα ποιοτικά κριτήρια αξιολόγησης είναι τα ακόλουθα:\nΗ συνεισφορά του αξιολογούμενου στο χώρο εργασίας, όπως η ενεργή συμμετοχή σε ομαδική εργασία, η τήρηση εργασιακής δεοντολογίας.\nΟι γνώσεις θεμάτων δημοσιονομικής πολιτικής, οικονομικών, λογιστικής και νομικής, πληροφοριακών συστημάτων, η διαρκής ενημέρωση/εκπαίδευση επί δημοσιονομικών, διοικητικών, νομικών κ.λπ. θεμάτων.\nΗ διοικητική ικανότητα, που θα διαπιστώνεται μέσα από την ικανότητα προγραμματισμού και οργάνωσης, ηγεσίας και διαχείρισης ομάδας, επικοινωνίας, καθοδήγησης και λήψης αποφάσεων και ιεράρχηση προτεραιοτήτων.\nΑποτελέσματα - Απόδοση, που θα κρίνεται με βάση τη βέλτιστη χρήση των διαθέσιμων ανθρώπινων και φυσικών πόρων και την έγκαιρη και αποτελεσματική ολοκλήρωση του έργου.\nΠροβλέπονται επίσης και κριτήρια εξαιρετικών επιδόσεων τα οποία συντρέχουν σωρευτικά και αφορούν επιδόσεις που επιτυγχάνονται κατά την ανάληψη δράσης πέραν των στόχων που έχουν τεθεί. Ειδικότερα, πρόκειται για τα ακόλουθα:\nΣύνταξη και υποβολή καινοτόμων μελετών και προτάσεων για την αντιμετώπιση της γραφειοκρατίας, την απλοποίηση των διαδικασιών και την καταπολέμηση της διαφθοράς.\nΕπιβραβεύσεις, έπαινοι και ηθικές αμοιβές από τη Δημόσια Διοίκηση, Οργανισμούς, Φορείς και Ιδρύματα.\nΥπέρβαση των ετήσιων συνολικών ποσοτικών στόχων που έχουν τεθεί.\nΟι οργανικές μονάδες επί των οποίων έχουν εφαρμογή οι διατάξεις για την αξιολόγηση των προϊσταμένων είναι:\nα) Οι οργανικές μονάδες που συστήνονται, μετονομάζονται ή θα προκύψουν, ύστερα από μεταφορά αρμοδιοτήτων από άλλες οργανικές μονάδες, σε εφαρμογή των διατάξεων των προηγούμενων παραγράφων του παρόντος άρθρου (καλύπτει και όλες τις νέες υπηρεσίες που συστάθηκαν στη Γενική Γραμματεία Εσόδων).\nδ) Οι οργανικές μονάδες των Τελωνείων Α’ Τάξης.\nε) Οι οργανικές μονάδες των Διαπεριφερειακών Ελεγκτικών Κέντρων, των Περιφερειακών Ελεγκτικών Κέντρων, των ΔΟΥ Μεγάλων Επιχειρήσεων, ΦΑΕ Αθηνών, ΦΑΕ Πειραιά, ΦΑΕ Θεσσαλονίκης, Α’ Αθηνών, Δ’ Αθηνών, Ι’ Αθηνών, Αγ. Παρασκευής, Αμαρουσίου, Αχαρνών, Γλυφάδας, Ελευσίνας, Κηφισιάς, Κορωπίου, Μοσχάτου, Ν. Φιλαδελφείας, Παλλήνης, Π. Φαλήρου, Χαλανδρίου, Α’ Πειραιά, Ψυχικού, Α’ Ηρακλείου, Β’ Ηρακλείου, Α’ Θεσσαλονίκης, Β’ Θεσσαλονίκης, Ζ’ Θεσσαλονίκης, Καλαμαριάς, Κορίνθου, Ρόδου, Χαλκίδας, Α’ Πατρών, Α’ Ιωαννίνων, Α’ Βόλου, Α’ Καβάλας, Β’ Λάρισας, Α’ Σερρών. στ) Οι οργανικές μονάδες των ΔΟΥ που αποκτούν διευρυμένα Τμήματα Ελέγχου και Δικαστικού, λόγω υποδοχής αρμοδιοτήτων τμημάτων ή γραφείων ελέγχου και δικαστικού άλλων ΔΟΥ, τα οποία καταργούνται ή αναστέλλεται η λειτουργία τους.\nζ) Οι προϊστάμενοι όλοι των βαθμίδων της Διεύθυνσης Εσωτερικών Υποθέσεων του ν. 3943/2011.\nΟρισμός των αξιολογητών\nΓια τον Προϊστάμενο Οργανικής Μονάδας επιπέδου Τμήματος, πρώτος αξιολογητής ορίζεται ο Προϊστάμενος της οργανικής μονάδας επιπέδου Διεύθυνσης και δεύτερος αξιολογητής ο Προϊστάμενος της οικείας Γενικής Διεύθυνσης\nΓια τον Προϊστάμενο οργανικής μονάδας επιπέδου Διεύθυνσης, πρώτος αξιολογητής ορίζεται ο Προϊστάμενος της οικείας Γενικής Διεύθυνσης και δεύτερος αξιολογητής ορίζεται ο Γενικός Γραμματέας Δημοσιονομικής Πολιτικής.\nΓια τον Προϊστάμενο Οργανικής Μονάδας επιπέδου Γενικής Διεύθυνσης, μόνος αξιολογητής ορίζεται ο Γενικός Γραμματέας Δημοσιονομικής Πολιτικής. Ο Προϊστάμενος της οργανικής μονάδας επιπέδου Γενικής Διεύθυνσης, εντός πέντε εργάσιμων ημερών από τη λήξη κάθε τριμήνου, γνωστοποιεί στην 4η Διεύθυνση Προσωπικού του Γ.Λ. Κράτους τα αποτελέσματα της επίτευξης των ποσοτικών στόχων που έχουν τεθεί από τον υπουργό Οικονομικών με τη συμπλήρωση του τριμηνιαίου εντύπου στοχοθεσίας, του ιδίου, των προϊσταμένων Διεύθυνσης και των προϊσταμένων Τμημάτων.\nΣτη συνέχεια, ο Γενικός Γραμματέας, ο Προϊστάμενος της Γενικής Διεύθυνσης και ο προϊστάμενος Διεύθυνσης, λαμβάνοντας υπόψη και το ανωτέρω έντυπο, προβαίνει στην αξιολόγηση των Προϊσταμένων Γενικής Διεύθυνσης, Διεύθυνσης και Τμήματος και αποστέλλει τα έντυπα αυτά στην 4η Διεύθυνση Προσωπικού του ΓΛΚ.\nΗ 4η Διεύθυνση Προσωπικού του Γ.Λ. Κράτους μεριμνά για την ολοκλήρωση της αξιολόγησης των προσώπων αυτών και ενημερώνει σχετικά τον υπουργό Οικονομικών.\nΟ βαθμός είναι συνάρτηση του ποσοστού επίτευξης των τεθέντων στόχων και καθορίζονται κλίμακες αξιολόγησης από 1 έως 5 και πρόβλημα απομάκρυνσης θα έχουν όσοι συγκεντρώνουν βαθμούς 1 και 2.\nΤρίτη, 4 Μαρτίου 2014, 13:13


Γεια σε όλους! Είμαι η Μαρία και θα είμαι η SWEATY HEARTS ψυχολόγος σας για αυτή την συνεδρία “ένεση ανθεκτικότητας “. Είμαι πιστοποιημένη ψυχολόγος. Θέλω να σας μιλήσω για τη σημασία της ανθεκτικότητας που σας επιτρέπει να παραμείνετε ήρεμοι κατά τη διάρκεια κρίσεων/χάους και να προχωρήσετε μετά από το περιστατικό χωρίς μακροπρόθεσμες αρνητικές συνέπειες.\nΕΠΙΓΝΩΣΗ Θυμηθείτε ότι το πρώτο βήμα προς την αλλαγή είναι η συνειδητοποίηση: η συνειδητοποίηση των δικών σας συμπεριφορών, που είναι πάντα το αποτέλεσμα των σκέψεων και των συναισθημάτων, που σχετίζονται με αυτά. Δεδομένης της σημασίας της ανθεκτικότητας, είναι σημαντικό να επικεντρωθούμε σε δεξιότητες, που θα αυξήσουν αυτή την ικανότητα. Υπάρχουν πολλοί τρόποι να το κάνουμε αυτό στην καθημερινότητά μας και η ανάπτυξη αυτής της πρακτικής θα αποφέρει μεγαλύτερη ανθεκτικότητα όταν την χρειαζόμαστε περισσότερο. Οι προκλήσεις που αντιμετωπίζουμε θα είναι ευκολότερες στην αντιμετώπισή τους, μειώνοντας παράλληλα το πιθανό άγχος αυτών των γεγονότων. Η πρόκληση από μόνη της μπορεί να γίνει μια μαθησιακή εμπειρία και μπορεί να μας βοηθήσει να βελτιώσουμε την προσέγγισή μας σε μελλοντικές καταστάσεις. Αυτή η προσέγγιση της ανθεκτικότητας ως ένας κύκλος δια βίου μάθησης, θα εμβαθύνει και θα διευρύνει το σύνολο ικανοτήτων μας και θα μας επιτρέψει να χειριστούμε τα πράγματα με μεγαλύτερη αίσθηση ελέγχου. Αυτή η αίσθηση ελέγχου παραμένει μαζί μας και επηρεάζει τη ζωή μας με έναν γενικά θετικό τρόπο, μετριάζοντας παράλληλα την πιθανότητα να επηρεαστούν αρνητικά άλλοι τομείς της ζωής μας. Η παραίτηση από τον εαυτό μας, η αδράνεια, η αναμονή για κίνητρο που προέρχεται από το εξωτερικό περιβάλλον είναι το ίδιο με το να μην εκμεταλλευτούμε πλήρως τις ικανότητές μας. Έτσι: Τολμήστε! Επειδή όλοι μπορούν να εγκαταλείψουν! Το κίνητρο συχνά θεωρείται ως κάτι εξωτερικό, κάτι που δεν μπορεί να προέλθει από τον εαυτό μας, κάτι που συμβαίνει σχεδόν τυχαία. Η ανθεκτικότητα είναι εκείνο το τμήμα του εαυτού μας που μας βοηθά να ανταπεξέλθουμε σε κάποιες νέες ή δύσκολες περιστάσεις ή σε μια απροσδόκητη απογοήτευση που πρέπει να αντιμετωπίσουμε. Είναι έμφυτη σε όλους μας και τη χρησιμοποιούμε σε ολόκληρη τη ζωή μας. Χωρίς ανθεκτικότητα, θα χάναμε την πυξίδα μας και θα αισθανόμασταν χαμένοι όταν πρέπει αντιμετωπίσουμε προκλήσεις ή κινδύνους. Μπορείτε να μετατρέψετε περιστατικά σε μεγάλες ευκαιρίες! Η ανθεκτικότητα έχει προέλευση από τον τομέα της μηχανικής, υποδηλώνοντας την ικανότητα ενός υλικού να αντιστέκεται σε μια ξαφνική κρούση, χωρίς να υφίσταται ρήξη. Από ετυμολογική άποψη, ο όρος “ανθεκτικότητα” (“resilience”) προέρχεται από το λατινικό ρήμα “resalio” το οποίο σημαίνει “αναπηδώ πάνω σε ένα πλοίο που αναποδογυρίζει από τη δύναμη της θάλασσας για να σωθώ”. Όταν ο άνεμος της αλλαγής φυσάει, μερικοί άνθρωποι χτίζουν ένα τείχος, ενώ άλλοι έναν ανεμόμυλο. Και έτσι, πρέπει πάντα να αναπηδήσετε πίσω στο “σκάφος του εαυτού σας”. Μην ξεχνάτε ποτέ ότι το πρώτο πράγμα που μαθαίνουμε είναι να πέφτουμε, και το δεύτερο είναι να σηκωνόμαστε! Το να είσαι ανθεκτικός δε σημαίνει απλά να γνωρίζεις πως θα αντιμετωπίσεις τις πιέσεις που δέχεσαι από το ευρύτερο περιβάλλον σου, αλλά περιλαμβάνει μια θετική δυναμική, την ικανότητά σου να προχωράς παρά τις δυσκολίες. Η ανθεκτικότητα επιτρέπει την κατασκευή, και μάλιστα την ΑΝΑΚΑΤΑΣΚΕΥΗ μιας πορείας ζωής. Είναι μια ανεκτίμητη ικανότητα που μας επιτρέπει να ξεπεράσουμε ποικίλες δυσκολίες. Όπως όλες οι ανθρώπινες ικανότητες, η ανθεκτικότητα είναι αναβαθμίσιμη. Όλα τα άτομα μπορούν να τη βελτιώσουν. Για να αυξήσετε την ανθεκτικότητα σας, πρέπει να την εκπαιδεύσετε αυξάνοντας την αίσθηση της αυτο-αποτελεσματικότητας και την προθυμία σας. Αλλά η επιθυμία και η θέληση δεν αρκούν. Αυτή είναι η ίδια διαφορά μεταξύ του ονείρου να γίνει κάποιος πρωταθλητής και του να δεσμευτεί να γίνει όντως ο πρώτος, όπως και η διαφορά ανάμεσα στο όνειρο να περάσει τις τελικές εξετάσεις και στο να μελετήσει πραγματικά σκληρά για αυτό. Μην πείτε στον εαυτό σας: «Ποτέ δεν θα το καταφέρω», διότι αυτό οδηγεί σε ξαφνική κατάρρευση των κινήτρων. Πρέπει να μάθετε να μην αντιδράτε στο περιεχόμενο του μυαλού σας, σαν να ήταν πραγματικό, και να αποδεχθείτε να είστε σε επαφή ακόμα και με δυσάρεστες εμπειρίες. 5 βήματα για να γίνετε πιο ανθεκτικός: Υπάρχουν 5 νοητικά βήματα για να γίνετε πιο ανθεκτικός: Η αισιόδοξη σκέψη: η οποία δεν είναι η ίδια με τη θετική σκέψη. Περιλαμβάνει την εστίαση σε αυτό που συμβαίνει καλά, αλλά περιλαμβάνει επίσης και την αντιμετώπιση της σκληρής πραγματικοτήτας και την αναζήτηση λύσεων που θα κάνουν την κατάσταση καλύτερη. Η αυτοεκτίμηση: να έχουμε μια καλή άποψη για τον εαυτό μας. Η δέσμευση στον εαυτό σας. Η ικανότητα να εστιάσετε σε αυτό που έχετε, και όχι σε αυτό που δεν έχετε. Απλώστε το χέρι σας για βοήθεια: οι ανθεκτικοί άνθρωποι γνωρίζουν ότι δεν πρέπει πάντα να τα κάνουνε όλα μόνοι τους. Ενστερνιστείτε αυτό το απόσπασμα της Seneca και κάνετέ το δικό σας σύνθημα: “Δεν είναι επειδή τα πράγματα είναι δύσκολα που δεν τολμούμε, είναι επειδή δεν τολμούμε να είναι δύσκολα”. (μουσική υπόκρουση για 5 λεπτά)\nΚαι τώρα, ΧΑΛΑΡΩΣΗ! ΑΝΑΠΝΟΗ Η αναπνοή είναι σχεδόν πάντα μια αυτόματη πράξη, που εκτελείται μέσα σε αυτό το μεγάλο “σχεδιασμό της φύσης”, που επιτρέπει, τη μετά τη γέννηση διατήρηση της ζωής μέσα από λεπτούς και ακριβείς βιοχημικούς μηχανισμούς. Όταν γεννιόμαστε, έχουμε μια πολύ ακριβή διαδικασία αναπνοής: επαναλαμβανόμενους κύκλους εισπνοής και εκπνοής. Ο αριθμός των αναπνευστικών κύκλων ανά λεπτό ονομάζεται ρυθμός αναπνοής ή αναπνευστικός ρυθμός και είναι ένα από τα τέσσερα βασικά ζωτικά σημεία της ζωής. Όλα αυτά συμβαδίζουν με το νόμο της δόνησης όλων των ζωντανών κυττάρων. Δυστυχώς, αυτός ο τύπος αναπνοής, ο οποίος μπορεί να ονομάζεται έκφυτος, διαρκεί μόνο τα πρώτα χρόνια της ζωής. Και γιατί έτσι; Μόνο με το πέρασμα από την αρχή της ευχαρίστησης στην αρχή της πραγματικότητας. Αυτό σημαίνει ότι όταν γεννιόμαστε έχουμε ως στόχο μόνο την ικανοποίηση των πρωταρχικών μας αναγκών. Όλα αυτά είναι δυνατά όσο ο εξωτερικός κόσμος δεν αρχίζει να απαιτεί να αντιλαμβανόμαστε πόσο μεγαλύτερος είναι από εμάς. Σε αυτό το σημείο, έχουμε την τάση να «κλεινόμαστε στον εαυτό μας» να παραμένουμε σε αναστολή, περιμένοντας την εγκατάσταση των συναισθημάτων μας.\nΟ ΦΡΑΓΜΟΣ ΤΗΣ ΑΝΑΠΝΟΗΣ Όλα αυτά γίνονται με τον φραγμό της αναπνοής. Τα αναγνωρίσιμα σημεία είναι: σφιχτοί ώμοι, σύσπαση των μυών και μπλοκάρισμα της αναπνοής. Αυτή η “συμπεριφορά”, μόλις υιοθετηθεί, δεν εγκαταλείπεται πλέον, ακόμα και σε ενήλικη ηλικία, εκτός και αν αντιληφθείτε πώς να αναπνεύσετε και να μάθετε να “ανακτάτε” μια αρχέγονη αναπνοή, μια υγιή, φυσική, ελεύθερη και αυθόρμητη διαδικασία. Είστε έτοιμοι; Ας αρχίσουμε. Δημιουργήστε το περιβάλλον. Τοποθετήστε ένα χαλάκι σε ένα δωμάτιο με κατάλληλη θερμοκρασία, όσο πιο ήσυχο γίνεται, με απαλό φωτισμό, επιτρέποντας στον εαυτό σας έναν λογικό χρόνο χαλάρωσης, χωρίς να κάνετε λίστες και καθήκοντα στο μυαλό σας. Ξεκινήστε να αναπνέετε αργά, βαθιά και συχνά. Για να διευκολύνετε αυτή τη διαδικασία επίγνωσης, βάλτε το ένα χέρι στην κοιλιά σας, φουσκώστε και ξεφουσκώστε, όπως θα έκανε ένα μπαλόνι. Φυσικά γνωρίζετε ότι ο αέρας δεν μπορεί να πάει στην κοιλιά. Στην εισπνοή, το διάφραγμα σας επεκτείνεται. Με την εκπνοή, απελευθερώνεται, καθώς εισπνέετε και βγάζετε τον αέρα από τη μύτη σας. Θυμηθείτε ότι στην εισπνοή, το διάφραγμα σας εκτείνεται και στην εκπνοή, συστέλλεται. (Βεβαιωθείτε ότι το διάφραγμα σας είναι χαλαρό.) Γιατί είναι σημαντικό να δημιουργήσουμε μια καλή σχέση με την αναπνοή μας; Επειδή όταν εγκλωβιζόμαστε στη λίστα των πρέπει μας και στα καθημερινά μας καθήκοντα, χάνουμε το δρόμο της ροής της ζωής. Σκέψεις, όπως «δεν μπορώ» ή «δεν υπάρχει αρκετό» ή «δεν υπάρχει τρόπος» μας εμποδίζουν από τις δημιουργικές ιδέες και την ενέργεια που χρειαζόμαστε για να προχωρήσουμε. Αυτές οι σκέψεις μας οδηγούν στο να υπεραναλύουμε και να προεξοφλούμε τα αρνητικά αποτελέσματα. Όλοι αυτοί οι φραγμοί μας απομακρύνουν από τη φυσική ροή της ζωής. Ένας από τους καλύτερους τρόπους για να προχωρήσουμε γρήγορα μέσα από τους συναισθηματικούς φραγμούς είναι μέσω της αναπνοής. Και όσο η συνεδρία σας συνεχίζεται, η χαλάρωση είναι απαραίτητο να γίνεται μια εσωτερική στάση ηρεμίας, γαλήνης, θετικότητας, ώστε να συμβάλλει στο να δομήσετε στη συνέχεια ολόκληρη τη μέρα σας. Πρέπει να γίνει σχέδιο ζωής, προκειμένου να γίνει ένας τρόπος ζωής.\n4 μετρήματα αναπνοής Η εισπνοή και η εκπνοή θα πρέπει να είναι βαθμιαίες, προοδευτικές, ακολουθώντας τις τέσσερις φάσεις της σωστής αναπνοής: εισπνοή, αναστολή εισπνοής, εκπνοή, αναστολή εκπνοής και ούτω καθεξής για έναν νέο κύκλο αναπνοής, ο καθένας από τους οποίους θα πρέπει να διαρκεί ανάλογα με την ατομική προσωπική ικανοποίηση.\nΛοιπόν! Μιλήσαμε για την “εκπαίδευση της χαλάρωσης” και όπως και κάθε άλλη εκπαίδευση, η χαλάρωση χρειάζεται συνέπεια, δέσμευση, εφαρμογή, επανάληψη. Μόνο μέσω της συνεπούς και συστηματικής επανάληψης των ασκήσεων, μπορείτε να βελτιώσετε την ικανότητα μάθησης.\nΚαλή δουλειά! Θα σας δω την επόμενη φορά! (μουσική υπόκρουση για 10 λεπτά)


Diamond Princess ┃ Τρέχουσα τοποθεσία και θέση του Princess Cruises\nΤρέχουσα τοποθεσία και θέση της Diamond Princess\nΠού είναι η τρέχουσα θέση του Diamond Princess;\nΔείτε την τρέχουσα τοποθεσία Diamond Princess. Η θέση του Diamond Princess μπορεί να προσδιοριστεί με ακρίβεια από τους χάρτες του VesselFinder και της MarineTraffic. Έτσι, είστε πάντα καλά ενημερωμένοι, πού βρίσκεται το αγαπημένο σας πλοίο.\nΕπανεξέταση και προδιαγραφές Diamond Princess\nΜήκος 290 μ\nΟλική χωρητικότητα 115906 gt\nΛιμένας μητρώου Λονδίνο


ΔΕΛΤΙΟ ΤΥΠΟΥ ΓΙΑ ΤΗΝ ΠΑΝΚΑΛΛΙΤΕΧΝΙΚΗ ΚΙΝΗΤΟΠΟΙΗΣΗ (11.02.2021) – Π.Ε.ΣΥ.Θ. / PESYTH\non 14 Φεβρουαρίου 2021 από Π.Ε.ΣΥ.Θ.Σχολιάστε\nΜαζική ήταν η συμμετοχή καλλιτεχνών και εργαζόμενων στο χώρο του Θεάματος και Ακροάματος, στην Καλλιτεχνική Κινητοποίηση, που πραγματοποιήθηκε την Πέμπτη 11/2 μετά από σχετικό κάλεσμα πλήθους σωματείων από το χώρο του Πολιτισμού, με πρωτοβουλία του Πανελλήνιου Μουσικού Συλλόγου (Π.Μ.Σ), απαιτώντας την ουσιαστική ενίσχυση του καταρρακωμένου εισοδήματός τους και την απόσυρση του νέου «τρομονόμου» που επιδιώκεται να επιβληθεί στο σύνολο του οπτικοακουστικού χώρου.\nΠρώτη στάση ήταν στο υπουργείο Εργασίας. Εκεί, αντιπροσωπεία συναντήθηκε με τη Γενική Γραμματέα εργασίας, κα. Στρατινάκη. Έκπληξη προκάλεσε στους αντιπροσώπους η στάση που κράτησαν στη συνάντηση οι παράγοντες του Υπ. Εργασίας, καθώς όπως δήλωσαν οι πρώτοι, ήταν πολύ θετική σε αντίθεση με προηγούμενες φορές. Η κυβέρνηση κάτω από την πίεση των χιλιάδων διαδηλωτών και υπογραφών που μάζεψε ο Πανελλήνιος Μουσικός Σύλλογος (πάνω από 8.000 μέχρι στιγμής) αναγκάστηκε σε έναν διπλωματικό ελιγμό. Συγκεκριμένα θέλησε να τροποποιήσει το άρθρο 8, αλλάζοντας κάποιες λέξεις, ώστε να μην παραπέμπει απευθείας στις διατάξεις του ευρωπαϊκού “τρομονόμου”. Η ουσία όμως της λογοκρισίας παραμένει η ίδια! Με βάση το τροποποιημένο άρθρο απαγορεύεται το οπτικοακουστικό υλικό “ να εμπεριέχει υποκίνηση σε βία ή μίσος εναντίων ομάδας ανθρώπων ή μέλους ομάδας”.\n“Οι ισχυρισμοί της κυβέρνησης δεν μας πείθουν”, απάντησαν δυνατά οι διαδηλωτές και συνέχισαν την πορεία προς τη Βουλή, όπου κατέθεσαν ψήφισμα, απαιτώντας εδώ και τώρα να αποσυρθούν οι διατάξεις που επιβάλλουν “ τρομονόμο” στον οπτικοακουστικό χώρο.\nΑνανέωσαν το ραντεβού τους για την Τρίτη 16/2 -μέρα συζήτησης του ν/σ Λιβανίου- στις 12:00 μ.μ , στα Προπύλαια. Πιο μαζικά και οργανωμένα να εμποδίσουν οποιαδήποτε σκέψη για έλεγχο στο περιεχόμενο της Τέχνης, στο περιεχόμενο στης σκέψης και της έκφρασης!\nPrevious Entry: ΕΠΙΣΤΟΛΕΣ ΔΙΑΜΑΡΤΥΡΙΑΣ ΘΕΑΤΡΟΛΟΓΩΝ ΑΠΟ ΤΟΥΣ ΝΟΜΟΥΣ ΕΥΒΟΙΑΣ ΚΑΙ ΠΕΛΛΑΣ\nNext Entry: ΠΡΟΣΚΛΗΣΗ ΜΟΝΙΜΩΝ ΕΚΠΑΙΔΕΥΤΙΚΩΝ ΩΣ ΣΥΝΤΟΝΙΣΤΕΣ ΕΚΠΑΙΔΕΥΣΗΣ ΠΡΟΣΦΥΓΩΝ (ΣΕΠ)


Με το δεξί η Αναγέννηση Ρίγανης....2-1 την ΑΕ Χρυσοβίτσας | Όλα τα γκολ - Αθλητική ενημέρωση 24/7\nΜε το δεξί η Αναγέννηση Ρίγανης....2-1 την ΑΕ Χρυσοβίτσας\nWriten by olatagoal.gr 10:00 μ.μ. - 0 Comments\nΜε το «δεξί» άρχισε τις υποχρεώσεις της η Αναγέννηση Ρίγανης στην πρώτη αγωνιστική για την Γ’ κατηγορίας στον 1ο όμιλο του Πρωταθλήματος.\nOι «Αετοί» επικράτησαν 1-2 της Α.Ε. Χρυσοβίτσας στην Χρυσοβίτσα, έχοντας για μεγάλο πρωταγωνιστή τον αρχηγό της Αναγέννησης Δημήτρη Κουτρομάνο που σημείωσε 2 γκολ.\nΗ Χρυσοβίτσα μπήκε πιο δυνατά στον αγωνιστικό χώρο και θέλησε να ελέγξει το ρυθμό του παιχνιδιού και προηγήθηκε στο 10 με τον Σταμούλη Ζορμπά μετά από εκτέλεση φάουλ που έστειλε την μπάλα στον αριστερό γάμα της εστίας του Χαραλάμπους ανοίγοντας το σκορ 1-0. Ωστόσο, οι φιλοξενούμενοι, κόντρα στη ροή του αγώνα, έφτασαν πολλές φορές μια «ανάσα» απ’ την ισοφάριση. Στο 32’ ο Δημήτρης Κουτρομάνος με πλασέ έστειλε την μπάλα στα δίχτυα της εστίας του Καραδημήτρη και έγραψε 1-1.\nΣτο δεύτερο ημίχρονο η Αναγέννηση Ρίγανης μπήκε πιο ορεξάτη παίζοντας ακόμα πιο επιθετικό παιχνίδι και στο 57’ λεπτό ο Χρήστος Παππάς εκτελεί πλάγιο άουτ στο ύψος της μεγάλης περιοχής της Χρυσοβίτσας την μπάλα διώχνει ο αμυντικός Παναγιώτης Σταμάτης η μπάλα πάνω στον Χρηστό Σαπλαούρα κάνει ένα δυνατό σουτ έξω από την περιοχή η μπάλα κοντράρει στα πόδια του Βασίλη Ζώγα και ο Δημήτρης Κουτρομάνος έρχεται και με ένα φοβερό πλασέ κάνει το 1-2 και βάζει την Αναγέννηση Ρίγανης μπροστά στο σκορ.\nΣτο 68’ ο Κολλιάς μες από την μεγάλη περιοχή παραλίγο να κάνει το 1-3 η μπάλα πήγε λίγο έξω από το αριστερό δοκάρι.\nΣτο 78’ ο Δημήτρης Κουτρομάνος τετ α τετ με τον τερματοφύλακα πλασάρει η μπάλα καταλήγει λίγο έξω από το δεξί δοκάρι του Καραδημήτρη.\nΗ Χρυσοβίτσα αντέδρασε και για αρκετά λεπτά προσπαθούσε να φέρει στα ίσια το σκορ χωρίς όμως αποτέλεσμα.\nΣτο 80’ λεπτό ο Χρήστος Σαπλαούρας αντίκρισε την δευτερη κιτρινη και συνέχεια κόκκινη κάρτα, καθώς διαμαρτυρήθηκε έντονα προς τον Διαιτητή και η ομάδα της Ρίγανης έμεινε με 10 παίχτες.\nΞεχώρισαν από Α.Ε. ΧΡΥΣΟΒΙΤΣΑΣ οι Καραδημήτρης Δ., Σταμάτης Π.\nΞεχώρισαν από ΑΝΑΓΕΝΝΗΣΗ ΡΙΓΑΝΗΣ οι Δημήτρης Κουτρομάνος, Χρηστός Σαπλαούρας, Μάριος Νικόλλα και Γιώργος Λιβάνης.\nΆριστη η διαιτησία του Βελαώρα και των Βοηθών του Παππά και Θεοφίλη.\nΝοσοκόμα του αγώνα Πηνελόπη Σαμαρά.\nΑΕ ΧΡΥΣΟΒΙΤΣΑΣ (Νίκος Γαντζούδης): Καραδημήτρης Δ., Γαντζούδης Τ. , Ζορμπάς Σ., Ζορμπάς Β.(72′ Μαργώνης), Σταμάτης Π., Ζορμπάς Στ., Στρατούλης Γ. , Θεοδώρου Α.(83’ Νάκας), Ζορμπάς Η., Αυδής Λ., Ceca j.\nΑΝΑΓΕΝΝΗΣΗ ΡΙΓΑΝΗΣ (Κωνσταντίνος Γραμμένος): Χαραλάμπους Νικ., Παππάς χρ., Ψαρράς(45’ Λιβάνης Γ.) Κ., Σαμαράς Αθ. Βασ., Χαραλάμπους Γεω.(57’ Κολλιάς Ι.), Νικόλλα Μαρ., Ζώγας Β.(54’ Τσώλης χ.), Σαπλαούρας Χ., Σαμαράς Χ., Κουτρομάνος Δ., Θεοδώρου Απ.(75 Σαμαράς Αθ. Αν.)


Όροι Χρήσης :: Summit\nΑν και η SUMMIT έχει προσπαθήσει να παρέχει ακριβείς πληροφορίες στο εταιρικό της Site, κάποιες πληροφορίες σε αυτό πιθανόν να περιέχουν τεχνικές ανακρίβειες ή τυπογραφικά σφάλματα. Τα περιεχόμενα κάθε εγγράφου που περιέχεται στο Site πιστεύεται πως είναι τρέχοντα και ακριβή κατά την ημερομηνία έκδοσης τους. Η SUMMIT δεν αναλαμβάνει την ευθύνη για την ακρίβεια των πληροφοριών οι οποίες προβάλλονται σε αυτό το Site . Η SUMMIT μπορεί να αλλάξει τα προγράμματα ή τα προϊόντα που αναφέρονται οποιαδήποτε χρονική στιγμή χωρίς προηγούμενη ειδοποίηση. Για τα τρέχοντα και ολοκληρωμένα έγγραφα παρακαλούμε επικοινωνήστε απευθείας με την SUMMIT. Η αναφορά σε προϊόντα άλλων εταιρειών ή υπηρεσίες γίνεται για λόγους πληροφόρησης μόνο και δεν αποτελεί ούτε υιοθέτηση, ούτε σύσταση χρήσης αυτών των προϊόντων. ΚΑΘΕ ΠΛΗΡΟΦΟΡΙΑ, ΛΟΓΙΣΜΙΚΟ, ΠΡΟΪΟΝΤΑ ΚΑΙ ΥΠΗΡΕΣΙΕΣ ΠΟΥ ΠΑΡΕΧΟΝΤΑΙ ΣΕ ΑΥΤΟ ΤΟ SITE, ΠΑΡΕΧΟΝΤΑΙ "ΩΣ ΕΧΟΥΝ" ME ΟΛΑ ΤΑ ΣΦΑΛΜΑΤΑ ΚΑΙ ΧΩΡΙΣ ΕΓΓΥΗΣΗ ΚΑΝΕΝΟΣ ΕΙΔΟΥΣ ΕΙΤΕ ΔΙΑΤΥΠΩΜΕΝΗ, ΕΙΤΕ ΥΠΟΝΟΟΥΜΕΝΗ, ΝΟΜΙΜΗ Η ΔΙΑΦΟΡΕΤΙΚΗΣ ΦΥΣΕΩΣ. Η SUMMIT ΚΑΙ ΟΙ ΠΡΟΜΗΘΕΥΤΕΣ ΤΗΣ ΑΠΟΠΟΙΟΥΝΤΑΙ ΟΛΕΣ ΤΙΣ ΕΓΓΥΗΣΕΙΣ, ΣΥΜΠΕΡΙΛΑΜΒΑΝΟΜΕΝΩΝ ΑΥΤΩΝ ΠΟΥ ΔΙΑΤΥΠΩΝΟΝΤΑΙ Ή ΥΠΟΝΟΟΥΝΤΑΙ, ΧΩΡΙΣ ΠΕΡΙΟΡΙΣΜΟΥΣ, ΚΑΙ ΑΥΤΩΝ ΤΗΣ ΕΜΠΟΡΕΥΣΙΜΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ ΚΑΙ ΜΗ ΚΑΤΑΠΑΤΗΣΗΣ Ή ΤΙΣ ΠΡΟΚΥΠΤΟΥΣΕΣ ΑΠΟ ΣΥΝΑΛΛΑΓΗ, ΧΡΗΣΗ Ή ΕΜΠΟΡΙΚΗ ΠΡΑΚΤΙΚΗ.\nΚάποιες δικαιοδοσίες δεν επιτρέπουν την αποποίηση των υπονοούμενων εγγυήσεων, συνεπώς ο παραπάνω αποκλεισμός μπορεί να μην εφαρμόζεται για εσάς. Η SUMMIT ΚΑΙ ΟΙ ΠΡΟΜΗΘΕΥΤΕΣ ΤΗΣ ΔΕΝ ΕΙΝΑΙ ΥΠΕΥΘΥΝΟΙ ΓΙΑ ΕΜΜΕΣΕΣ, ΕΙΔΙΚΕΣ, ΠΑΡΕΠΟΜΕΝΕΣ Ή ΤΥΧΑΙΕΣ ΖΗΜΙΕΣ ΣΥΜΠΕΡΙΛΑΜΒΑΝΟΜΕΝΩΝ, ΧΩΡΙΣ ΠΕΡΙΟΡΙΣΜΟΥΣ, ΑΠΩΛΕΙΩΝ ΚΕΡΔΩΝ Ή ΕΣΟΔΩΝ, ΚΟΣΤΟΥΣ ΛΟΓΩ ΑΝΤΙΚΑΤΑΣΤΑΣΗΣ ΑΓΑΘΩΝ, ΑΠΩΛΕΙΑ Ή ΖΗΜΙΑ ΣΕ ΔΕΔΟΜΕΝΑ ΠΡΟΚΥΠΤΟΥΣΑ ΑΠΟ ΤΗΝ ΧΡΗΣΗ Ή ΤΗΝ ΑΝΙΚΑΝΟΤΗΤΑ ΧΡΗΣΗΣ ΑΥΤΟΥ ΤΟΥ SITE Ή ΟΠΟΙΟΥΔΗΠΟΤΕ ΠΡΟΪΟΝΤΟΣ ΤΗΣ SUMMIT, ΖΗΜΙΩΝ ΠΟΥ ΕΙΝΑΙ ΟΦΕΙΛΟΜΕΝΕΣ ΣΤΗΝ ΧΡΗΣΗ Ή ΣΤΗΝ ΕΜΠΙΣΤΟΣΥΝΗ ΣΤΙΣ ΠΛΗΡΟΦΟΡΙΕΣ ΠΟΥ ΕΜΦΑΝΙΖΟΝΤΑΙ, ΑΚΟΜΗ ΚΑΙ ΑΝ Η SUMMIT ΚΑΙ ΟΙ ΠΡΟΜΗΘΕΥΤΕΣ ΤΗΣ, ΕΧΟΥΝ ΠΡΟΕΙΔΟΠΟΙΗΘΕΙ ΓΙΑ ΤΟ ΕΝΔΕΧΟΜΕΝΟ ΤΕΤΟΙΩΝ ΖΗΜΙΩΝ. Η SUMMIT δεν αναλαμβάνει καμία ευθύνη και δεν θα είναι νομικά υπεύθυνη για τυχόν καθυστερημένες, χαμένες ή άστοχες επικοινωνίες δια μέσω του Site.\n6. ΧΡΗΣΗ ΠΡΟΣΩΠΙΚΩΝ ΔΕΔΟΜΕΝΩΝ


Πάλπατιν | Star Wars Empire | Fandom\n82 ΠΜΓ, Ναμπού\nΟ Πάλπατιν, επίσης γνωστός ως Νταρθ Σίντιους, ήταν ένας άνθρωπος διαισθητικός της Δύναμης ο οποίος υπηρέτησε ως ο τελευταίος Ανώτατος Καγκελάριος της Γαλαξιακής Δημοκρατίας και ως ο πρώτος Αυτοκράτορας της Γαλαξιακής Αυτοκρατορίας. Ένας Σκοτεινός Άρχοντας των Σιθ του Τάγματος των Αρχόντων Σιθ, που καταγράφεται από την ιστορία ως ο ισχυρότερος που είχε ζήσει ποτέ, όλη του η ζωή ήταν το αποκορύφωμα ενός σχεδίου χιλίων ετών για την ανατροπή της Δημοκρατίας και του Τάγματος των Τζεντάι εκ των έσω.\nΓεννημένος το 82 ΠΜΓ (Πριν τη Μάχη του Γιάβιν) στο πλανήτη Ναμπού, στον αριστοκρατικό Οίκο Πάλπατιν, ανακάλυψε τους Σιθ σε νεαρή ηλικία ως συλλέκτης αντικειμένων της σκοτεινής πλευράς της Δύναμης. Το 65 ΠΜΓ, συνάντησε το Χέιγκο Νταμάσκ, ένα Μάιουν επιχειρηματία, ο οποίος ήταν στην πραγματικότητα ο Άρχοντας των Σιθ Νταρθ Πλέγκιους. Με τη χειραγώγηση του Πλέγκιους, ο Πάλπατιν σκότωσε το πατέρα του και προσέφερε τον εαυτό του στις διδασκαλίες του νέου του δασκάλου παίρνοντας το όνομα Νταρθ Σίντιους. Ο Πάλπατιν έζησε μια διπλή ζωή για πολλά χρόνια, υπηρετώντας μια διαυγή καριέρα ως εκπρόσωπος του Ναμπού στη Γαλαξιακή Γερουσία, παράλληλα μαθαίνοντας από το δάσκαλό του και εκπαιδεύοντας ένα νεαρό Ζάμπρακ ως το Δολοφόνο Σιθ Νταρθ Μολ. Οι Πλέγκιους και Σίντιους, και οι δυο τόσο εξαιρετικά εξειδικευμένοι και ισχυροί με τη Δύναμη, μπόρεσαν να κρύψουν την ταυτότητά τους από τους Τζεντάι για δεκαετίες. Ενώ ο Πλέγκιους αναζητούσε ιδιωτικά το κλειδί της αιώνιας ζωής, ο Σίντιους χειραγωγούσε τη γαλαξιακή πολιτική, με αποκορύφωμα τον αποκλεισμό του Ναμπού από την Εμπορική Ομοσπονδία. Στον απόηχο της πολιτικής κρίσης, η Γαλαξιακή Γερουσία εξέλεξε το Πάλπατιν ως τον Ανώτατο Καγκελάριο, και περίπου την ίδια περίοδο, σύμφωνα με το Κανόνα των Δυο του Νταρθ Μπέιν, ο Πάλπατιν δολοφόνησε το Πλέγκιους και σφετερίστηκε το ρόλο του δασκάλου Σιθ.\nΩς Καγκελάριος της Δημοκρατίας και Σκοτεινός Άρχοντας των Σιθ, ο Πάλπατιν ενορχήστρωσε το ξέσπασμα του καταστροφικού Πολέμου των Κλώνων δέκα χρόνια μετά τη Κρίση του Ναμπού. Ο ίδιος ήταν επικεφαλής τόσο της Γαλαξιακής Δημοκρατίας και, κρυφά, της Συνομοσπονδίας των Ανεξάρτητων Συστημάτων. Ο δημόσιος ηγέτης αυτής της αποσχιστικής ομάδας ήταν ο πρώην δάσκαλος Τζεντάι Κόμης Ντούκου, δεύτερος μαθητευόμενος του Σίντιους με το όνομα Νταρθ Ταϊράνους, μετά τον θεωρούμενο θάνατο του Μολ στο Ναμπού. Καθώς δισεκατομμύρια άτομα χάθηκαν στο πόλεμο, η συντριπτική πλειοψηφία των πολιτών της Δημοκρατίας συσπειρώθηκαν γύρω από το Καγκελάριο Πάλπατιν, δίνοντας του αρκετή υποστήριξη για να τροποποιήσει το Γαλαξιακό Σύνταγμα στο όνομα της ασφάλειας και να μεταφέρει το μεγαλύτερο μέρος της εκτελεστικής εξουσίας της Γερουσίας στο αξίωμά του. Το 19 ΠΜΓ, μετά το θάνατο του Ταϊράνους, ο Πάλπατιν αποκάλυψε την ταυτότητά του ως Νταρθ Σίντιους στον ιππότη Τζεντάι Άνακιν Σκαϊγουόκερ, λέγοντάς του ότι οι διδασκαλίες της σκοτεινής πλευράς που είχε μελετήσει ο Πλέγκιους θα μπορούσαν να τον βοηθήσουν να σώσει τη γυναίκα του, την οποία ο Σκαϊγουόκερ είχε προβλέψει να πεθαίνει πρόωρα. Ακολούθησε μια αποτυχημένη προσπάθεια από το Υψηλό Συμβούλιο των Τζεντάι να συλλάβει το Πάλπατιν και ο Σκαϊγουόκερ προσφέρθηκε στις διδασκαλίες του Σίντιους, ο οποίος του έδωσε το όνομα Νταρθ Βέιντερ. Σχεδόν όλα τα μέλη του Τάγματος των Τζεντάι κατηγορήθηκαν για προδοσία και προδόθηκαν από τους κλώνους στρατιώτες τους στο σημείο της εξόντωσης. Χωρίς τους Τζεντάι για να τον εμποδίσουν, ο Πάλπατιν αυτοανακηρύχθηκε Αυτοκράτορας της πρώτης Γαλαξιακής Αυτοκρατορίας, βάζοντας τέλος στη Δημοκρατία η οποία υπήρχε για πάνω από 25.000 χρόνια.\nΩς Αυτοκράτορας, ο Πάλπατιν είχε ουσιαστικά τον απόλυτο έλεγχο σε όλο το γαλαξία και πάνω σε όλους όσους ζούσαν σ' αυτόν. Κατά τη διάρκεια της θητείας του, έχτισε μια από τις πιο ισχυρές στρατιωτικές δυνάμεις που είχε δει ποτέ ο γαλαξίας και κυβέρνησε χωρίς αντίσταση για σχεδόν δυο δεκαετίες. Σταδιακά εγκατέλειψε το προσωπείο του φωτεινού ηγέτη και άρχισε να κυβερνά μέσω του τρόμου που συμβολιζόταν από το Άστρο του Θανάτου, ενός υπερόπλου με τη δύναμη να καταστρέψει ολόκληρους πλανήτες. Ωστόσο, αργότερα ανακάλυψε ότι ο Βέιντερ εκπαίδευε τον Γκέιλεν Μάρεκ, έναν εξαιρετικά ισχυρό άτομο με τη Δύναμη ως το μυστικό μαθητευόμενο «Στάρκιλερ». Όταν ο Πάλπατιν ανακάλυψε την ύπαρξη του Στάρκιλερ το 3 ΠΜΓ, ανάγκασε το Βέιντερ να προσποιηθεί πως τον σκότωσε και στη συνέχεια να του ζητήσει να συγκεντρώσει τους πλέον σημαίνοντες προδότες της Αυτοκρατορίας σε εξέγερση, προκειμένου να τους αναδείξει και να τους καταστρέψει όλους. Το σχέδιο του Πάλπατιν απέτυχε όταν ο Στάρκιλερ, θεραπευμένος από τον σχεδόν θανατηφόρο τραυματισμό του και ενστερνιζόμενος τις διδασκαλίες της φωτεινής πλευράς, ορκίστηκε εκδίκηση ενάντια στο Πάλπατιν και τον αντιμετώπισε στο Άστρο του Θανάτου, θυσιάζοντας τελικά τον εαυτό του σε μια πράξη που ενέπνευσε τους αντιφρονούντες γερουσιαστές να δημιουργήσουν τη Συμμαχία για την Επαναφορά της Δημοκρατίας. Καθώς ο Γαλαξιακός Εμφύλιος Πόλεμος ξέσπασε, ο Αυτοκράτορας Πάλπατιν ειρωνικά πολέμησε μια επανάσταση που ο ίδιος είχε δημιουργήσει κρυφά. Μετά από μια καταστροφική ήττα που υπέστη η Αυτοκρατορία το 0 ΠΜΓ, στην οποία η Συμμαχία κατέστρεψε το Άστρο του Θανάτου, ο Αυτοκράτορας σταθερά άρχισε να χάνει τον απόλυτο έλεγχό του πάνω στο γαλαξία.\nΤο 4 ΜΜΓ (Μετά τη Μάχη του Γιάβιν), ο Πάλπατιν έπαιξε όλες του τις πιθανότητές για να εξολοθρεύσει την Επαναστατική Συμμαχία μια για πάντα, επιτρέποντας σε Επαναστάτες κατασκόπους να ανακαλύψουν την ύπαρξη ενός δεύτερου Άστρου του Θανάτου, μεγαλύτερου από το πρώτο, και τη μυστική του τοποθεσία κοντά στον Έντορ. Όπως ήταν αναμενόμενο, η Συμμαχία δέχθηκε το δόλωμα και έστειλε το στόλο της να καταστρέψει τον Αυτοκράτορα, το Βέιντερ και το μισοτελειωμένο Άστρο του Θανάτου με ένα χτύπημα. Με τη Συμμαχία σύντομα να πέφτει στη παγίδα του, ο Πάλπατιν έφερε τον Λουκ Σκαϊγουόκερ, γιο του Νταρθ Βέιντερ, μπροστά του προκειμένου να τον παρασύρει στη σκοτεινή πλευρά και να αντικαταστήσει το Βέιντερ με ένα νέο μαθητευόμενο ο οποίος ήταν νεότερος και ισχυρότερος. Αφού παρέσυρε το Σκαϊγουόκερ να παραδοθεί στην οργή του με σκέψεις της ήττας της Συμμαχίας και το θάνατο των φίλων του, ο Πάλπατιν ανυπόμονα παρακολούθησε πατέρα και γιο να πολεμούν μεταξύ τους. Ωστόσο, ο Σκαϊγουόκερ αρνήθηκε την τελευταία στιγμή να παραδοθεί στη σκοτεινή πλευρά και χάρισε τη ζωή στο πατέρα του, με αποτέλεσμα ο Πάλπατιν να απελευθερώσει όλη την οργή και το μίσος του για το Σκαϊγουόκερ. Απρόθυμος να στέκεται και να παρακολουθεί το γιο του να πεθαίνει από τις επώδυνες επιπτώσεις των αστραπών του Πάλπατιν, ο Βέιντερ εξιλεώθηκε τελικά, ρίχνοντας τον έκπληκτο δάσκαλό του στον άξονα του Άστρου του Θανάτου και φέρνοντας το τέλος του Τάγματος των Σιθ.\nΣε όλο το υπόλοιπο του Γαλαξιακού Εμφυλίου Πολέμου, τα απομεινάρια της Αυτοκρατορίας γνώρισαν μια απότομη παρακμή, ενώ η Συμμαχία μεταρρυθμίστηκε στη Καινούργια Δημοκρατία. Ωστόσο, ο Πάλπατιν δεν έμεινε νεκρός, και τελικά χρησιμοποίησε μια σπάνια και αρχαία τεχνική της Δύναμης για να μεταφέρει το πνεύμα του σε ένα από τα πολλά κλωνοποιημένα σώματα που αποθηκεύονταν στο πλανήτη Μπις στο Βαθύ Πυρήνα. Το 10 ΜΜΓ, ο Αυτοκράτορας Πάλπατιν επανήλθε στο γαλαξία σε μια προσπάθεια να ξαναχτίσει την Αυτοκρατορία του, προσωρινά παρασέρνοντας το Λουκ Σκαϊγουόκερ στη σκοτεινή πλευρά και καθιστώντας τον μαθητευόμενο του. Οι προσπάθειες του Πάλπατιν να ζήσει για πάντα, ωστόσο, υπονομεύθηκαν από ανατρεπτικούς στον εσωτερικό του κύκλο, συμπεριλαμβανομένου του Αυτοκρατορικού Φρουρού Κάρνορ Τζαξ. Με τα τελευταία υγιή κλωνοποιημένα σώματα να σαμποτάρονται και την πηγή του γενετικού τους υλικού να μολύνεται από τους συμμάχους του, ο Πάλπατιν προσπάθησε να καταλάβει το σώμα του μικρότερου εγγονού του Νταρθ Βέιντερ, του βρέφους Άνακιν Σόλο, το 11 ΜΜΓ. Το πνεύμα του Πάλπατιν, ωστόσο, αναχαιτίστηκε από τον ετοιμοθάνατο ιππότη Τζεντάι Εμπατοτζάγιος Μπραντ, ο οποίος έσυρε τον Άρχοντα Σιθ στα βάθη της Δύναμης μια για πάντα.


Μουσική Εκδήλωση - Reshma Srivastava Pizanis\nΤο Ινστιτούτο Ανάπτυξης Πηλίου σε συνεργασία με το δήμο Μηλεών διοργανώνει δύο μουσικές βραδιές, κοντσέρτο με έγχορδα μουσικά όργανα, με την Reshma Srivastava Pizanis.\nΗ πρώτη μουσική εκδήλωση, θα πραγματοποιηθεί στη κεντρική πλατεία της Αργαλαστής το Σάββατο 19 Ιουνίου 2010 στις 9:30 μ.μ.\nΗ δεύτερη εκδήλωση θα γίνει την Κυριακή 20 Ιουνίου στην κεντρική πλατεία Μηλεών στις 9:30 μ.μ..\nΌπως δήλωσε ο Πρόεδρος του Ινστιτούτου Ανάπτυξης Πηλίου κ. Στέργιος Παπαϊωάννου με τις συγκεκριμένες εκδηλώσεις, συνεχίζεται ουσιαστικά ο κύκλος εκδηλώσεων «Καλοκαίρι 2010».\nΜία Ινδή Καλλιτέχνης του «Σιτάρ» ντύνει με πνευματικούς\nπαραδοσιακούς ήχους τις βραδιές μας. H Reshma Srivastava Pizani κατάγεται από μία οικογένεια μουσικών στην\nΑλαχάμπαντ της Βόρειας Ινδίας. Η αγάπη της για το μουσικό ταξίδι με το σιτάρ (έγχορδο μουσικό όργανο περισσότερο διαδεδομένο στις Βόρειες επαρχίες της Ινδίας και του Πακιστάν) ξεκίνησε σε ηλικία 6 χρόνων.\nΆρχισε τις μουσικές παραστάσεις σε ηλικία 8 χρόνων και έχει ένα πολύ ενδιαφέρον κοινό (ακροατήριο) από τότε. Ο θείος της ήταν ο πρώτος της δάσκαλος και εκπαιδευτής με τον οποίο ζούσε από πολύ μικρή και για πολλά χρόνια κάνοντας ατέλειωτες ώρες εξάσκησης (6-8 ώρες την ημέρα). Έχει λάβει μέρος σε όλους τους Ινδικούς διαγωνισμούς και έχει κερδίσει πολλά σημαντικά βραβεία. Σπούδασε στο Πανεπιστήμιο της Αλαχάμπαντ και το 1994 απεφοίτησε πρώτη σε όλο το Πανεπιστήμιο. Όλα τα ραδιοφωνικά και τηλεοπτικά μέσα της Ινδίας την τίμησαν με τον τίτλο «Καλύτερη Καλλιτέχνις». Στο πρόγραμμα της, συμπεριλαμβάνονται παραστάσεις στην Κύπρο, Ελλάδα, Τουρκία, ως επίσης και στην Αμερική.\nΈχει ηχογραφήσει πολλά CDs με τον πατέρα της Girish Chandra γνωστός καθηγητής της Κλασικής μουσικής και ταλαντούχος καλλιτέχνης επί Tabla (διάσημο κρουστών), o oποίος δημοσίευσε πολλά Ακαδημαϊκά βιβλία.\nΚάθε παράσταση της Reshma είναι διαφορετική και με τις μελωδίες της μαγεύει τους θεατές της.


Πρωτοφανής σύγκρουση και εκρηκτικοί διάλογοι Βενιζέλου - Χριστοδουλοπούλου - ΤΑ ΝΕΑ\ntanea.gr > Πολιτική > Πρωτοφανής σύγκρουση και εκρηκτικοί διάλογοι Βενιζέλου – Χριστοδουλοπούλου\nΠρωτοφανής σύγκρουση και εκρηκτικοί διάλογοι Βενιζέλου – Χριστοδουλοπούλου\nTANEA Team 19 Απριλίου 2018 | 15:13\nΦωτιά δια χειρός του απόντος Καμμένου πήρε η Βουλή κατά τη διάρκεια συζήτησης για το αν πρέπει να κληθούν σε ακρόαση εμπλεκόμενα πρόσωπα στην υπόθεση προσπάθειας πώλησης πολεμικού υλικού στη Σαουδική Αραβία.\nΤα αίματα άναψαν για τα καλά μεταξύ του Ευάγγελου Βενιζέλου και της Τασίας Χριστοδουλοπούλου με αποτέλεσμα πρωτοφανείς χαρακτηρισμούς.\nΟ βουλευτής της ΔΗΣΥ μάλιστα χαρακτήρισε κατάντημα την παθιασμένη υπεράσπιση του κ. Καμμένου.\n«Είναι θεσμικώς αδιανόητα όσα λέγονται από εσάς εδώ» σχολίασε ο κ. Βενιζέλος και κατηγόρησε την κ. Χριστοδουλοπούλου για αυταρχική συμπεριφορά με σκοπό να μην ικανοποιήσει το αίτημα της μειοψηφίας, ενώ προανήγγειλε ότι αν κληθεί στην Επιτροπή μόνο ο υπουργός Εθνικής Άμυνας, τότε δεν θα συμπράξει στη διαδικασία.\nΑκολούθηκε ο παρακάτω εκρηκτικός διάλογος:\nΕΥ. ΒΕΝΙΖΕΛΟΣ: Μη μου λέτε εμένα «φύγετε»! (σ.σ. χτυπώντας το χέρι στο έδρανο)


Στα... σκαριά ηλεκτρική AMG R-Class με 1.000 άλογα! - abarth, mercedes, mercede\nΣτα... σκαριά ηλεκτρική AMG R-Class με 1.000 άλογα!\nΗ Mercedes-AMG σκέφτεται να επαναφέρει στην αγορά την σειρά R-Class, αυτή την φορά ως ηλεκτρικό επταθέσιο SUV με ισχύ άνω των 1.000 ίππων!\nΟ Ola Kallenius, ο νέος επικεφαλής της Daimler, ανακοίνωσε τον περασμένο Οκτώβριο στην ανάλυση της στρατηγικής της Mercedes την πρόθεση των Γερμανών να «ηλεκτροδοτήσουν» τις εκδόσεις AMG, Maybach και G-Class. Μεταξύ άλλων, δηλαδή, η AMG θα περιλαμβάνει τα επόμενα χρόνια και μοντέλα EQ.\nΜία σειρά αυτοκινήτων που ενδέχεται να ευνοηθεί από τις εξελίξεις είναι η R-Class. Από το φθινόπωρο του 2012 η Mercedes έπαψε να κατασκευάζει αυτοκίνητα της σειράς R-Class στην αγορά της Βόρειας Αμερικής και της Ευρώπης, διότι οι πωλήσεις ήταν χαμηλότερες του αναμενομένου. Με εξαίρεση την κινεζική αγορά, στην οποία μέχρι το 2017 κυκλοφορούσε, το συγκεκριμένο μοντέλο δεν μπόρεσε να καθιερωθεί.\nΗ κατάσταση αυτή αναμένεται να αλλάζει το προσεχές χρονικό διάστημα. Σύμφωνα, λοιπόν, με το βρετανικό «Car Magazine», το τμήμα αυτοκινήτων υψηλών αποδόσεων της Daimler, η AMG, θα αναλάβει αναλάβει δράση με στόχο να δημιουργήσει ένα νέο κορυφαίο μοντέλο για την ηλεκτρική οικογένεια EQ αναβιώνοντας την R-Class. Εάν η Mercedes παραμείνει πιστή στην ονομασία που έχει καθιερώσει, το νέο SUV επτά μάλιστα θέσεων θα πρέπει να ονομάζεται EQR και θα λειτουργήσει ως μια καλή προσθήκη στο EQC που είναι ήδη διαθέσιμο στην αγορά και τα μοντέλα EQA, EQB και EQS SUV που έχουν προγραμματιστεί να κυκλοφορήσουν το 2021.\nΣτο «τραπέζι» της ονοματοδοσίας βρίσκεται και το προσωνύμιο «GLR» το οποίο ίσως προτιμηθεί επειδή το ισχυρό AMG πρέπει να ξεχωρίζει χωρίς δυσκολίες απλώς με το όνομά του από τα υπόλοιπα ηλεκτρικά αυτοκίνητα της Mercedes. Το σχετικό δημοσίευμα από το «Car Magazine» παρουσιάζει ακόμη και τα πρώτα τεχνικά δεδομένα. Η μπαταρία του ηλεκτρικού R-Class SUV της AMG θα είναι χωρητικότητας 105 kWh και θα μπορεί να φορτίζει στα σταθμούς ταχείας φόρτισης με 350 kW ισχύ. Θα τοποτηθεί η ηλεκτρική πλατφόρμα EV που χρησιμοποιείται στα μοντέλα πολυτελείας της Mercedes, με τρεις συνολικά ηλεκτροκινητήρες (δύο μπροστά και ένας πίσω), καθένας από τους οποίους θα έχει ισχύ 340 άλογα. Στον πίσω άξονα θα μεταδίδει την κίνηση ένα δίτροχο κιβώτιο ταχυτήτων. Με την εγκατάσταση τριών ηλεκτρικών μοτέρ, θα επιτυγχάνεται συνολική ιπποδύναμη περίπου 1.020 άλογα, ενώ η ροπή θα είναι 1.350 Nm!\nΗ νέα έκδοση με το επταθέσιο R-Class της Mercedes-AMG δεν θα πρέπει να κυκλοφορήσει στην αγορά πριν από το 2025, συνεπώς θα χρειαστεί να περιμένουμε για να δούμε στην πράξη την θρυλική αυτή αναβίωση.\nTags:\tABARTH , MERCEDES R-CLASS, MERCEDES , ΔΙΕΘΝΗ ΝΕΑ